Dan online - Sport: Racković na „Trešnjici” - 2018-07-11\nSport ZETA DOVELA JOŠ JEDNO POJAČANJE Racković na „Trešnjici”\nZeta je dovela još jedno pojačanje. U narednoj sezoni Golubovčani će biti jači za ofanzivnog dešnjaka Ivana Rackovića, koji može pokrivati više pozicija. Prošle sezone je u Dečiću igrao i beka i zadnjeg veznog, bio najbolji igrač Tuzana i tako u decembru zaradio transfer u Rudaru. Zapao je za oko i subotičkom Spartaku, ali nije uspio da dogovori saradnju sa „golubovima”. Njegov status kvo će kako sada stvari stoje iskoristiti ekipa sa „Trešnjice”.


Uručena uverenja polaznicima obuke „Put do uspešnog preduzetnika“\n„Put do uspešnog preduzetnika“ naziv je dvodnevne obuke u organizaciji Kancelarije za mlade opštine Palilula i Nacionalne službe za zapošljavanje, koju je prošlo 35 mladih sa Palilule.\nUverenje o završenoj obuci koje će im omogućiti da konkurišu za sredstva kod Nacionalne službe za zapošljavanje za otpočinjanje sopstvenog biznisa, uručio im je zamenik predsednika Gradske opštine Palilula Darko Paunović, 25. novembra u Centru za kulturu "Vlada Divljan".\nTom prilikom Paunović je istakao važnost završene obuke za mlade: " Ovaj kurs je izuzetno važan za vas jer ste naučili kako možete svoje ideje da pretočite u konkretne inicijative, zatim kako da makar delimično savladate pravne prepreke i na kraju da pokrenete sopstveni biznis što nije nimalo lako, tržišna utakmica je izuzetno teška", naglasio je Paunović.\nZamenik direktora NSZ - Služba Palilula Siniša Knežević zahvalio je čelnicima opštine Palilula kao poslovnom i socijalnom partneru u ovom projektu i na zalaganju na zajedničkom poslu u rešavanju pitanja nezaposlenosti u Beogradu.\nOn je objasnio da su polaznici završetkom obuke stekli formalni uslov da konkurišu za finansijska i druga sredstva kod NSZ, kod lokalnih samouprava, Fonda za razvoj, Agencije za mala i srednja preduzeća i svih socijalnih partnera koji dodeljuju novčana sredstva za pomoć pri započinjanju sopstvenog biznisa.\nNaveo je podatak da je u ovoj godini sa evidencije NSZ - Službe Palilula zaposleno 4.597 lica.\nTakođe, je podsetio da je Vlada Republike Srbije obezbedila za zapošljavanje za narednu godinu četiri milijarde i pedeset miliona dinara od čega 550 miliona dinara za osobe sa invaliditetom.\nUručenju uverenja prisusvovali su članovi Veća opštine Stanko Gujaničić i Marina Ristić.


Potpredsednik Pokrajinske vlade i pokrajinski sekretar za privredu, zapošljavanje i ravnopravnost polova Miroslav Vasin, razgovarao je danas sa delegacijom privrednika i predstavnika kompanija iz Turske i Azerbejdžana, o potencijalima vojvođanskog regiona, te o mogućnostima za nova ulaganja i za saradnju u oblasti privrede, proizvodnje i preduzetništva. Organizator posete stranih privrednika je Udruženje privrednika ,,Sita“ iz Beograda.\n,,Šest vlasnika kompanija iz Turske i dve kompanije iz Azerbejdžana danas imaju priliku da se upoznaju sa privrednim potencijalima Vojvodine, sa ciljem da ulažu i osnuju kompanije u Pokrajini“, rekao je potpredsednik Vasin i dodao da bi robno-trgovinska razmena sa Turskom i Azerbejdžanom mogla biti znatno veća. Potpredsednik Vasin je precizirao da je u 2015. godini, robno-trgovinska razmena vojvođanskih kompanija sa Turskom iznosila 166 miliona dolara, ali sa većim uvozom nego što jeste izvoz za ovu zemlju, te da bi taj rezultat trebalo poboljšati.\n„Trenutno na teritoriji AP Vojvodine ne postoji azerbejdžanska kompanija sa kojom se posluje, ali su prisutne prijateljske veze. Ovo je drugi susret sa turskim privrednicima, jer je pre nekoliko meseci realizovan sastanak vezan za oblast tekstilne industrije“, rekao je Vasin, dodavši da će ovaj susret doprineti unapređenju odnosa i uspostavljanju produktivnije saradnje privrednika.\nDa postoji širok spektar mogućnosti za saradnju između vojvođanskih i privrednika iz Turske i Azerbejdžana, istakla je i direktorica VIP fonda Nataša Pavićević Bajić.\n,,Danas predstavljamo mogućnosti, prirodne resurse, potencijale i kvalitetnu radnu snagu, čime pokušavamo da pronađemo mogućnosti da zainteresujemo strane investitore da pronađu svoj interes za ostvarenje poslovanja. Vojvodinu karakterišu bogati prirodni resursi, posebno u proizvodnji poljoprivrednih proizvoda, ali u ovom momentu nedostaju preradni kapaciteti. U budućem periodu se očekuje razvoj u oblasti infrastrukture, koji je neophodan za razvoj svih privrednih delatnosti, a šansa je i za angažovanje novih investitora u naše područje. Izgradnja skladišnih kapaciteta je neophodna u poljoprivrednoj delatnosti, što jeste i osnov za preradne kapacitete“.\nPrivrednicima iz oblasti konsaltinga, građevinske i tekstilne industrije, metalo-prerađivačkog sektora, sektora turizma i hotelijerstva, protivpožarnih i bezbednosnih sistema i hortikulture, predstavljeni su privredni potencijali Pokrajine od strane zamenice direktorke Fonda za podršku investicija u Vojvodini Biljane Vrzić.


Huawei Kirin 1000 SoC do kraja 2020 - IT Svijet\nHuawei Kirin 1000 SoC do kraja 2020\nNove procurjele informacije kompanije TSMC (Taiwan Semiconductor Manufacturing Company), jednog od najvećih proizvođača čipova na svetu, potvrđuju dolazeći Huawei top čipset, naziva Kirin 1000. Slika koja kruži internetom otkriva da će sledeći čipset biti urađen u 5nm procesu.\nDebi (tradicionalno) u jesenjoj Mate seriji\nNavodi se da bi ovaj flagship procesor mogao da napaja Huawei Mate 40 seriju telefona koji će izaći u drugoj polovini godine. Iako još nije poznat tačan datum izlaska, pretpostavka je da će, kao i prethodnih godina, to biti u septembru.\nHuawei Kirin 1000 će imati ARM Cortex-A77 jezgra umesto Cortex-A76 jezgara koja su prisutna u modelu Kirin 990. A77 donosi unapređnje u performansama od oko 20 procenata, a postoji potencijal da to unapređenje bude još veće uz razne optimizacije na kojima će, bez sumnje, Huawei raditi u narednom periodu.\nTakođe, procurila je informacija da je u planu i flagship procesor Kirin 1100, kao nasljednik serije 1000 u 5nm+ procesu koji je planiran za 2021. godinu. On je predviđen za uređaje pod oznakom Mate 50. Međutim, do tada ima sasvim dovoljno vremena…\n(Izvor: PC Press / Gizmochina)\nTags: Huawei, kirin, kirin 1000 SoC, procesor\nPrethodna Prodaja PlayStation 4 prolazi 110 miliona\nSljedeća Izašao je novi Google Stadia starter kit\nCore i5-1135G7 može da nadmaši skuplji Core i7-1165G7\nIzašao je novi Google Stadia starter kit\nProdaja PlayStation 4 prolazi 110 miliona\nTrump i Intel navodno podstiču nove tvornice procesora u SAD-u


Stigao zahtev za preuzimanje Komercijalne banke - Biznis i Finansije\nHome\tVestiEkonomija\tStigao zahtev za preuzimanje Komercijalne banke\nStigao zahtev za preuzimanje Komercijalne banke\nPosle gotovo četiri meseca od objave da Nova Ljubljanska banka – NLB kupuje Komercijalnu banku, realizacija ove transakcije približava se kraju! Narodnoj banci Srbije je konačno stigao zahtev za preuzimanje.\nU naredna dva meseca trebalo bi da NBS donese rešenje kojim daje saglasnost za preuzimanje, a NLB će do usvajanja prvih narednih godišnjih finansijskih izveštaja, odnosno revidiranih finansijskih izveštaja, morati da peuzme vlasništvo ili saglasnost prestaje da važi.\nKako u NBS kažu, NLB grupa je podnela zahtev za sticanje direktnog vlasništva, koje će joj omogućiti više od 50 odsto glasačkih prava u Komercijalnoj banci. Objašnjavaju, za „Novosti“, da je u toku obrada ovog zahteva i dostavljene dokumentacije.\nPrema ranijim najavama, NLB bi trebalo da preuzme vlasništvo nad našom bankom do poslednjeg kvartala ove godine. Kako stručnjaci i Zakon kažu, do finalizacije transakcije moraju biti pribavljene obavezne regulatorne dozvole i saglasnosti koje daju, između ostalih, Evropska centralna banka, Banka Slovenije i Narodna banka Srbije.\n– Svaka promena vlasništva u banci sa sedištem u Srbiji, koja bi omogućila sticanje od pet odsto i više glasačkih prava u toj banci, podleže pribavljanju prethodne saglasnosti Narodne banke Srbije – kažu u NBS.\nNBS odlučuje u roku od 60 dana od dana prijema urednog zahteva\nU narednim mesecima, NBS će nakon podnošenja zahteva ceniti njegovu i urednost prateće dokumentacije.\n– Nakon toga, ocenjuje se ispunjenost propisanih uslova koji se odnose na finansijsko stanje, poslovnu reputaciju i strateške ciljeve potencijalnog sticaoca vlasništva u banci, kao i procenu ispunjenosti svih propisanih uslova u skladu sa Zakonom o bankama, propisima NBS donetim na osnovu tog zakona, internim aktima, procedurama NBS, što predstavlja pravni okvir za odlučivanje o podnetom zahtevu – objašnjavaju za „Novosti“ u NBS.\nO zahtevu za davanje prethodne saglasnosti za sticanje vlasništva u banci, NBS odlučuje u roku od 60 dana od dana prijema urednog zahteva i potpune propisane dokumentacije. Izdaje ili rešenje kojim se daje saglasnost ukoliko su ispunjeni svi propisani uslovi ili, u suprotnom, rešenje kojim se odbija zahtev.\n– Određuje se i rok u kome podnosilac zahteva može steći vlasništvo za koje je data saglasnost, i to za pravna lica najkasnije do usvajanja prvih narednih godišnjih finansijskih izveštaja, odnosno revidiranih finansijskih izveštaja – objašnjavaju u NBS. – Ako podnosilac zahteva ne stekne vlasništvo u tom roku, data saglasnost prestaje da važi.\nU nedavnoj izjavi predsednika nadzornog odbora NLB Primoža Karpe, preuzimanje Komercijalne banke teče u skladu sa planovima. Prema njegovim rečima, fokus NLB grupe ostaje na podršci sistemske uloge na svim tržištima na kojima posluje, pa će se tako izboriti i sa izazovima koje je doneo virus korona.\nDogovor o prodaji Komercijalne NLB banci je postignut krajem februara. NLB se obavezao da kontrolni paket od 83,2 odsto akcija u vlasništvu države plati 387 miliona evra, odnosno 27,65 evra po akciji. Do završetka transakcije Srbija će prihodovati i više od 450 miliona evra, jer će prihod steći i od kamate po stopi od 2 odsto godišnje za period od 1. januara 2020. koje je NLB u obavezi da isplati.\nPodaci grupacije kažu da je NLB u 2019. godini ostvario neto profit od 193,6 miliona evra, a sve članice na tržištima jugoistočne Evrope poslovale su profitabilno, doprinoseći ukupnom rezultatu grupe sa 39 odsto. U našoj zemlji je lane profitirala sa 4,1 milion evra.\nKAKO se približava realizacija transakcije, zaposleni u Komercijalnoj banci strahuju od otkaza. A kako između sebe razgovaraju, da su im sumnje opravdane svedoči i nedavna izjava Blaža Brodnjaka, predsednika uprave NLB grupe, po kojoj oko 3.000 zaposlenih u našoj banci čeka reorganizacija. Naime, prema Brodnjakovim rečima, digitalizacija seli standardne transakcije na mobilne aplikacije, pa će se u poslovnicama sa klijentima razgovarati samo o kompleksnijim problemima. Doduše, pomenuo je veću potrebu za radom u kontakt-centrima.\nSrbija je ostvarila rast BDP od 5 odsto u prvom kvartalu 2020.


Vučić: Mnogo toga je pred nama, ali napredujemo - Sputnjik Srbija\n22:17 22 April 2021\nVučić: Mnogo toga je pred nama, ali napredujemo\n19:35 09.11.2016 (osveženo 19:55 09.11.2016) Preuzmite kraći link\nPremijer Aleksandar Vučić izjavio je danas da je izveštaj EK o napretku Srbije ka EU u dobroj meri realističan i ozbiljno sastavljen, te da je za nas veoma važno što u gotovo u svim poglavljima ostvarujemo napredak.\nVučić je, na zajedničkoj konferenciji za novinare sa šefom Delegacije EU u Srbiji Majklom Davenportom, rekao da ne mora da se saglasi sa svakom stvari koja je napisana u Izveštaju, ali da je i to normalno.\nKako je rekao, važno je i da se visoko ocenjuje naša politička uloga u regionu, kao i u migrantskoj krizi: „Ono što je za nas od najvišeg značaja je to da i EU i Svetska banka prepoznaju odlične rezultate srpske ekonomije. I u izveštaju kažu da je rast veći od očekivanog i da imamo ogroman broj investitora zahvaljujući boljem i promenjenom poslovnom ambijentu“, rekao je Vučić.\nHan: Srbija napravila važne korake napred\nPredsednik Vlade je dodao da je pred našom zemljom da uradi još mnogo toga, da učini pravosuđe efikasnjim, da nema predmeta koji će stajati godinama…\nKada je reč o Poglavlju 31 (spoljna, bezbednosna i odbrambena politika), premijer Vučić je rekao da je video primedbe u vezi sa saradnjom Srbije sa Haškim tribunalom u slučaju zahteva za izručenje tri člana Srpske radikalne stranke, kao i analizu odnosa Srbije sa SAD, Rusijom i Kinom.\nVučić je zahvalio Evropskoj uniji na novčanoj pomoći koja je stigla u našu zemlju tokom poplava 2014, ali i znanju koje je preneto našim državnim činovnicima.\n„To je za nas jednako važno kao i novac“, rekao je Vučić.\nMnogi jedva čekaju da kažu nešto protiv EU, rekao je Vučić, dodajući da se i on otvoreno borio protiv onoga što je smatrao nepravdom, ali da bi bilo nekorektno da se ne kaže koliko je EU učinila u Srbiji i koliko naša zemlja od nje očekuje.\n„Srbija je na evropskom putu, želimo da budemo deo evropskog društva i za to ćemo se boriti, jer hoćemo da budemo deo najboljih i da nam napreduje ekonomija“, rekao je Vučić.\nOn je kao primer naveo da bi Srbija, da je kojim slučajem imala na raspolaganju fondove kao Bugarska, da bi u 2016. rast bio ne 2,8 ili 2,9 odsto, već pet odsto.\nHofer za Sputnjik: Dobri odnosi s Rusijom ne smeju biti prepreka Srbiji ka EU\nKada je reč o dijalogu sa Prištinom, Vučić je rekao da očekuje pomake u budućnosti, poručivši da ne valja ništa što se ostavlja „zaleđeno“ i nerešeno, jer će onda to ostati na našoj deci da rešavaju. Premijer je dodao i da je Srbija lojalan partner Evropskoj uniji i da je uveren da mnogi predstavnici različitih EU zemalja u to mogu da se uvere.\n„Pred nama je težak posao. Nadam se brzom otvaranju poglavlja, a da posle toga određena i zatvorimo. Ali potpuno sam siguran da Srbija brzo i nedvosmisleno korača na svom evropskom putu ka punopravnom članstvu u EU“, zaključio je Vučić.\nSrbija je već drugačija zemlja, računamo na pomoć EU\nSrbija je već drugačija zemlja nego što je bila, drugačija po školama, bolnicama, putevima, ali ostaje još mnogo toga da promenimo kod sebe, u čemu i dalje računamo na pomoć Evropske unije, izjavio je Vučić.\nUpitan da li će nam nedostajati ocene i sugestije EK, s obzirom na to da će naredni izveštaj biti u proleće 2018, a ne iduće godine, Vučić je naveo da ćemo mi u suštini i dalje imati izveštaje, ali da oni neće biti na ovaj način predstavljani.\n„Mi ćemo da imamo izveštaj, šef delegacije EU je redovan gost na sednicama vlade, gde analiziramo šta smo napravili, a šta još nismo. Izveštaj neće biti ovako publikovan, ali to ništa ne menja u našim odnosima, jer mi moramo sve naše poslove da završimo do 2018“, poručio je Vučić.\nNe vidim kakve veze ima Jedinstvena Rusija…\nPremijer Vučić je izrazio nedoumicu u vezi s pojedinim ocenama iz izveštaja Evropske komisije, navodeći kao primer deo koji se odnosi na Poglavlje 31, a u kojem se spominje saradnja Srpske napredne stranke i stranke Jedinstvena Rusija.\n„Video sam analizu naših odnosa sa SAD, Rusijom, Kinom… U odnosima s Rusijom nisam sasvim razumeo zašto se govori o sporazumima koje ima SNS sa Jedinstvenom Rusijom i ne vidim kakve to veze ima sa analizom državne politike“, primetio je Vučić i dodao da, svejedno, prihvata i to, „jer nije dat poseban vrednosni sud“, a da prihvata i taj vrednosni sud.\nMnogo je, međutim, važnija poruka zahvalnosti Uniji koja, kako je ocenio, u teškim i kriznim situacija pomaže Srbiji.\n„Zahvalnost svakako dugujemo, i posle poplava, ali i svake teške situacije i krize u koju smo upadali. Zahvalan sam građanima Evropske unije i to ne samo na novcu, već i na podršci koju nam pružaju“, poručio je premijer.\nDavenport: Pohvale Srbiji koja ispunjava obećanja\nSrbija je zabeležila održivi napredak na putu ka EU, što je i dovelo do otvaranja prva četiri poglavlja, a što potvrđuje strateški cilj Srbije da se približi Uniji, izjavio je danas šef delegacije EU u Srbiji Majkl Davenport.\nIzveštaj iz Brisela: Srbija ide napred, ali...\nNakon što je srpskom premijeru Aleksandru Vučiću predao najnoviji izveštaj Evropske komisije o napretku Srbije, Davenport je pohvalio Srbiju da ispunjava svoja obećanja:\n„To potvrđuje strateški cilj Srbije da se približi EU, da je to konkretan cilj i pokazatelj toga da EU ispunjava svoja obećanja“, rekao je Davenport.\nNaročito je pohvalio napore u uređenju javnog sektora, podršku privredi u vidu ambicioznih reformi, dolazak stranih investitora, a što je podržano, kako je rekao, reformom u vladavini prava i stvaranjem boljeg poslovnog ambijenta.\nOn je naveo da EK naročito pohvaljuje napore koji su uloženi u unapređenju javne uprave, podrške privredi, ambicioznim reformama u tom pogledu, kao i dolazak novih investitora koji su privučeni boljim poslovnim ambijentom.\n„To je podržano reformama u vladavini prava i stvaranjem novih radnih mesta, kao i izgledima za bolje plate“, rekao je Davenport.\nOn je naveo da je EU najveći partner po pitanju investicija i povoljnih zajmova, dodajući da EU investira i u omladinu Srbije, kojoj omogućava da studira u inostranstvu.\nDavenport je rekao da Srbija ima konstruktivnu ulogu u regionu, doprinosi miru i pomirenju i da će nastaviti sa tom ulogom, a to je, navodi, suštinsko načelo u EU koje gaji među partnerima.\n© Foto : Zvanični sajt SNP\nTreba li nam EU gde bez kazne siluju decu\n„Upravo zato treba ostati posvećen normalizaciji odnosa sa Kosovom“, rekao je Davenport.\nNavodeći da je Srbija imala konstruktivnu ulogu u rešavanju migrantske krize, Davenport je najavio da će uskoro sa ministrom Aleksandrom Vulinom potpisati ugovor o dodatnoj finansijskoj pomoći EU.\nOn je rekao i da će EU podržavati reforme u Srbiji koje se tiču borbe protiv organizovanog kriminala, navodeći da će EU stajati uz Srbiju ne samo u lepim već i u težim vremenima.\n„Moja delegacija je spremna da podrži Srbiju na svaki mogući način da se sprovedu preporuke iz ovogodišnjeg izveštaja i da se ide korak dalje za ubuduće“, rekao je Davenport i dodao da će delegacije EU, kao što je radila u slučaju poplava, nastaviti da pruža sektorsku podršku Srbiji.\nDo kraja godine očekuje otvaranje novih poglavlja\nŠef delegacije Evropske unije u Srbiji Majkl Davenport očekuje da do kraja godine budu otvorena nova poglavlja u pregovorima sa Srbijom.\n„Od prošlogodišnjeg izveštaja smo otvorili četiri poglavlja i očekujemo da do kraja godine budu otvorena naredna“, rekao je Davenport na konferenciji za novinare u Vladi Srbije.\nBeogradski pašaluk — Srbija po meri Zapada\nNa zajedničkoj konferenciji za novinare sa premijerom Srbije Aleksandrom Vučićem povodom najnovijeg izveštaja EK o napretku Srbije, Davenport je naveo i da je Evropska komisija preporučila da se otvori poglavlje 5 o javnim nabavkama, a da je sada na zemljama članicama da se izjasne o tome.\n„To je vrlo važno poglavlje, i to ne samo zbog transparentne i profesionalne prakse u javnim nabavkama, već i zbog važnosti koju to poglavlje ima u borbi protiv korupcije“, rekao je on.\nDavenport je kazao i da će nastaviti vrlo intenzivan rad sa Vladom Srbije na implementaciji poglavlja 23 i 24 koja su otvorena u julu, ali i u drugim oblastima.\nSrbija je od Evropske komisije dobila u najvećoj meri pozitivan izveštaj o napretku u prethodnoj godini, kojim je konstatovan umeren, ali stabilan napredak naše zemlje, kako u okviru političkih, tako i ekonomskih kriterijuma.\nizveštaj o napretku, napredak, Evropska komisija, EU, Majkl Devenport, Aleksandar Vučić, Srbija\n22:17 Teroristi napali sirijsku vojsku u Idlibu, ima poginulih na obe strane


Bosić: Trebaju nam promjene zbog djece | Zvornik Danas\nBosić: Trebaju nam promjene zbog djece\nSREBRENICA – Predsjednik SDS-a Mladen Bosić izjavio je da kandidat Saveza za promjene za predsjednika Republike Srpske Ognjen Tadić večeras nije mogao doći u Srebrenicu, jer je, kako je rekao, „na važnom zadatku u Beogradu, gdje javnosti Srbije želi da objasni da ovdje nije stanje kako ga predstavlja Milorad Dodik“.\nBosić, kojeg Savez za promjene najavljuje kao budućeg premijera Republike Srpske, poručio je na predizbornoj tribini u Srebrenici da Savez za promjene, predvođen SDS-om, „nudi pošteniju i pravedniju vlast, novu Srpsku sa drugačijim vrijednostima od onih koje je uspostavio SNSD, i to zbog djece i njihove budućnosti“.\nOn je obećao da, kada bude uspostavljena nova vlast, ministri neće primati plate dok se ne isplate penzije, invalidnine, stipendije i druga socijalna davanja i neće im biti dozvoljeno da zapošljavaju svoju djecu i srodnike u državne institucije.\nBosić je najavio obračun sa kriminalom i korupcijom, borbu protiv siromaštva i za ekonomski razvoj.\nOn je istakao da nema bojazni od nestanka Republike Srpske i da nju ne štiti nijedna politička stranka već srpski narod.\nPredsjednik NDP-a Dragan Čavić kritikovao je predsjednika SNSD-a Milorada Dodika i pozvao građane da glasaju za promjene i da se na demokratski način sruši postojeća vlast na izborima 12. oktobra.\nNosilac liste za Narodnu skupštinu Republike Srpske iz Izborne jednice sedam Dragomir Vasić rekao je da je građanima Zvornika „dosta rasipništva aktuelnog načelnika te opštine Zorana Stevanovića“, koji, kako je rekao, živi u Loznici, kao što i predjednik srebreničke opštine Radomir Pavlović živi u Bajinoj Bašti, pa njihove porodice ne dijele probleme naroda koji živi u sredinama gdje su oni i SNSD na vlasti.\nOn je istakao da će se, ukoliko bude izabran u Banjaluci zalagati da se čuje glas naroda iz Srebrenice, Skelana, Osmaka i cijele regije Birač i da se poboljšava njihov položaj, te da se investira u istočni dio Srpske.\nPredsjednik Srpske radikalne stranke Republike Srpske Milanko Mihajlica ocijenio je da je „vlast dovela srpski narod u Srpskoj do propasti“.\n„Treba nam mir, pravda, solidarnost i poštenije rukovođenje da dođe do ekonomskog razvoja za šta Savez za promjene ima program i ljude koji to mogu obezbijediti. Govore da vole Srpsku, jer je još pljačkaju. To moramo zaustaviti i vratiti povjerenje u njene institucije, vratiti srpskom narodu nadu u bolju budućnost i pospješiti natalitet da ne dođe do izumiranja Srba“, kaže Mihajlica.\nMihajlica je pozvao građane da glasaju za predsjedničkog kandidata Saveza Ognjena Tadića, jer će on predstavljati jedinstvo srpskog naroda, kao i ostale kandidati Saveza, koji će „dostojno predstavljati srpski narod u institucijama BiH i pošteno voditi Republiku Srpsku na dobrobit svih njenih građana“.\nU punoj sali srebreničkog Kulturnog centra večeras su predstavljeni kandidati SDS-a za poslanike u Narodnoj skupštini Srpske iz Izborne jednice sedam i poslanike u parlamentu BiH iz Izborne jedinice tri.\nPredizborne tribine SDS-a večeras su održane i u Skelanima i Bratuncu.\nOznake: bratunacizbori 2014ndppdpsavez za promjenesdssrebrenica


Ima vakcina, nema mesta panici\nIma vakcina, nema mesta panici\nSva deca koja su započela vakcinaciju kombinovanom petovalentnom vakcinom mogu da nastave sa vakcinama koje su dostupne u domovima zdravlja, kažu u „Batutu“.\nŠefica odseka za imunizaciju u institutu za javno zdravlje Srbije „Dr Milan Jovanović – Batut“ Goranka Lončarević izjavila je da sva deca koja su započela vakcinaciju kombinovanom petovalentnom vakcinom mogu da nastave sa vakcinama koje su dostupne u domovima zdravlja.\n„Sva deca koja su započela imunizaciju kombinovanom petovalentnom vakcinom mogu da nastave sa vakcinama koje su dostupne u domovima zdravlja, u predvidjenim vremanskim intervalima sa kojima će biti upoznati pedijatri“, rekla je ona za RTS.\nLončarević je istakla da je zbog nestašice petovalentnih vakcina, Batut obezbedio dovoljne količine vakcina koje se centralizovanim putem nabavljaju i distribuiraju i koje su dostupne u domovima zdravlja.\nKako je navela, mesta za paniku nema jer je reč je o vakcinama koje prolaze kontrolu Agencije za lekove, kontrolu kvaliteta, izdavanje sertifikata, proceduru skladištenja i čuvanju u „hladnom lancu“ i kao takve su bezbedne za primenu.\nOna je podsetila da je Batut upozoravao da dostupnost vakcina u apotekama nije dobar u pogledu bezbednosti vakcina, odnosno kontrole njihovog kvaliteta i čuvanja, jer upustvo za roditelje na koji način da transportuju vakcinu do doma zdravlja „izostaje“.\n„Uvoz iz inostranstva bez sertifikata kao ampuliranog preparata je izuzetno opasna, i odgovornost je i na lekaru i na roditelju“, istakla je Lončarević.\nMinistarstvo zdravlja Srbije saopštilo je juče da je nestašica petovalentne vakcine na tržištu u Srbiji uzrokovana „nemogućnošću renomiranih farmaceutskih kuća (Glakso Smit Klajn i Sanofi Paster) koje su ujedno i jedini svetski proizvodjači ove vakcine registrovani u našoj zemlji, da snabdeju tržište kako naše zemlje, tako i zemalja regiona“.\nRoditeljski portal Bebac iz Novog Sada (www.bebac.com) oštro je kritikovao Ministarstvo zdravlja Srbije zbog nestašice petovalentnih vakcina i ocenio da nadležni tako ugrožavaju zdravlje dece u Srbiji.\nMediji su izvestili da u poslednjih nekoliko dana u apotekama nije moguće pronaći petovalentne vakcine koje štite decu od difterije, tetanusa, velikog kašlja, hemofilus influence tipa B (HIB) i dečje paralize.\nZbog problema sa nestašicom petovalentnih vakcina i omogućavanja adekvatne revakcinacija dece koja su je već primila, danas će biti održan sastanak nadležnih.


RTS :: Karate čudo Ilija Jorga\nRTS Svet Karate čudo Ilija Jorga\nčetvrtak, 21. okt 2021, 21:24\nKarate čudo Ilija Jorga\nEmisija "Kareta čudo Ilija Jorga" u fokusu ima pravu vivisekciju dela redovnog profesora Medicinskog fakulteta Beogradskog univerziteta ( upenziji) Ilije Alje Jorge, koji je bio i ostao sinonim karatea na Balkanu, Evropi i u svetu.\nOn je prvi, pored nekoliko Japanaca - svetskih karate veličina, kao tvorac sopstvenog stila Fudokan dobio zvanja SOKE, tj. majstor karatea 10. dan, a sa 80 godina drži seminare u preko 100 zemalja članica Svetske Fudokan karate federecije, postavši i general Kozačke garde (Gvardije), jer decenijama obučava i sve grupacije kozaka.\nAli ovaj multitalentovani pregalac u svom novobeogradskom ateljeu vaja velelepne figure (npr. Ivanu Španović itd.), a objavio je i knjigu basni, priprema zbirku poezije, dugo trenirao balet, a izglednu karijeru univerzitetskog profesora i hirurga zamenio je karateom. Pored navedenog on se bavi i Prasrbima i vinčanskim pismom, dok se na karate šampionatima Evrope i sveta peva srpska sportska himna za koju je on napisao reči... Ilija Jorga u Svetlo upisan i - za sva vremena, kaže autor emisije i od 1980. njegov učenik i sledbenik i sam stariji majstor karatea, koji nastavlja delo svog velikog uzornika ("Senseia - Velikog učitelja"), za šta je iz njegovih ruku dobio i SERTIFIKAT Svetske Fudokan karate federacije.\nAutor emisije Vladan Rakić


RTS :: Amandmani na Ustav - koje se izmene predviđaju u pravosuđu\nDruštvo Amandmani na Ustav - koje se izmene predviđaju u pravosuđu\nnedelja, 13. dec 2020, 11:32 -> 11:58\nPredlog ustavnih amandmana koje je izradilo Ministarstvo pravde i koji su dobili pozitivnu ocenu Venecijanske komisije Saveta Evrope u oktobru 2018. godine, činiće polaznu osnovu za izmene Ustava Srbije u delu koji se odnosi na pravosuđe.\nPredlog pomenutih amandmana, koji će biti definisani u Skupštini Srbije u narednom periodu, u saglasnosti su sa predlogom Vlade za izmenu Ustava koji je 4. decembra stigao u skupštinsku proceduru.\nTekstom predloženih amandmana predviđa se da je sudija nezavisan, i da sudi na osnovu Ustava, potvrđenih međunarodnih ugovora, zakona i drugih opštih akata, kao i da će se posebnim Zakonom urediti ujednačavanje sudske prakse.\nZa sudiju može biti izabran samo kandidat koji je završio posebnu obuku u instituciji za obuku.\nSudije će, prema predlogu, ubuduće birati Visoki savet sudstva (VSS), dok sada to čini Narodna skupština na predlog Visokog saveta sudstva.\nPredviđena je stalnost sudijske funkcije od izbora do navršetka radnog veka, čime bi bio ukinut takozvani "probni izbor" na mandat od tri godine nakon prvog izbora.\nPrecizirani su uslovi pod kojima sudija može da bude razrešen, a predviđeno je i da protiv odluke o prestanku funkcije, sudija i predsednik suda imaju pravo na žalbu Ustavnom sudu, koja isključuje pravo na ustavnu žalbu.\nGarantovana nepremestivost sudije\nAnandmanima je garantovana nepremestivost sudije, izuzev u slučajevima preuređenja sudskog sistema ili uz saglasnost sudije, tim što sudija koji je premešten protiv svoje volje u drugi sud, ima pravo da uloži žalbu Vrhovnom sudu Srbije.\nVrhovni kasacioni sud, prema predlogu amandmana, menja naziv u nekadašnji naziv - Vrhovni sud Srbije i predstavlja najviši sud u zemlji, koji će, pored ostalog, biti zadužen da obezbedi jednaku primenu prava svih sudova, putem sudske prakse.\nUređene su i odredbe o izboru predsednika Vrhovnog suda Srbije i predsednika sudova, tako što prvog bira VSS po pribavljenom mišljenju opšte sednice Vrhovnog suda Srbije, na mandat pet godina i ne može biti ponovo biran na tu funkciju.\nKada je u pitanju sastav VS S, predloženim amandmanima predviđeno je da VS S čini 10 članova: pet sudija koje biraju njihove kolege, sudije i pet istaknutih pravnika.\n"Za istaknutog pravnika smatra se diplomirani pravnik, koji ima najmanje 10 godina odgovarajućeg radnog iskustva određenog zakonom i koji se dokazao stručnim radom i uživa licni ugled", navodi se u predlogu amandmana.\nNjih bira Skupština na predlog svog nadležnog odbora, posle javnog konkursa glasovima 2/3 svih narodnih poslanika, u roku od 20 dana od prijema predloga, s tim što je odbor dužan da skupštini predloži dvostruko više kandidata od broja članova koji se biraju.\nKako se bira predsednik VSS-a\nAko skupština ne izabere svih pet članova u roku, preostale članove, kako je predviđeno, posle isteka narednih deset dana bira, između svih kandidata koji ispunjavaju uslove za izbor, komisija koju čine predsednik Narodne skupštine, predsednik Ustavnog suda, predsednik Vrhovnog suda Srbije, Vrhovni javni tužilac Srbije i Zaštitnik građana, većinom glasova.\nDodaje se da, pri izboru sudija u VSS-u, vodi se računa o ravnomernoj zastupljenosti sudova, kao i da predsednici sudova ne mogu biti birani u taj savet.\nPredsednik VSS-a bira se među članovima saveta koji su sudije na mandat od pet godina, dok sadašnje rešenje predviđa da je predsednik Saveta po funkciji predsednik Vrhovnog kasacionog suda.\nTakođe, potpredsednika VSS-a biraju članovi saveta među članovima koji nisu sudije.\nVSS, prema predlogu za izmene Ustava odlučuje glasovima šest članova Saveta.\nČlanovima VSS-a će međutim prestati mandat ako VSS ne donese odluku u roku od 60 dana od dana kada je prvi put odlučivao o predlogu budžetskih sredstava, o donošenju propisa, zatim povodom predloga u vezi sa izborom ili prestankom funkcije sudija i predsednika sudova i u drugim zakonom odredenim pitanjima.\nPrestanak mandata utvrđuje predsednik Narodne skupštine, a protiv ove odluke je dozvoljena žalba Ustavnom sudu, koja isključuje pravo na ustavnu žalbu, predviđaju predloženi amandmani.\nTaj savet je dužan da svoje odluke obrazloži i javno objavi, a da odluke o izboru sudija, predsednika sudova, sudija porotnika i o prestanku njihovih funkcija, o premeštaju i privremenom upućivanju sudija i o imenovanju i razrešenju članova disciplinskih organa donosi na osnovu merila koja su utvrđena u skladu sa zakonom i u zakonom uređenom postupku.\nRepubličko javno tužilaštvo menja naziv\nRepubličko javno tužilaštvo, prema predlogu, menja naziv Vrhovno javno tužilaštvo Srbije, kojim rukovodi Vrhovni javni tužilac Srbije i za rad javnog tužilaštava i svoj rad odgovara Narodnoj skupštini, ali joj nije odgovoran za postupanje u pojedinačnim predmetima.\nSkuština ga bira na mandat od šest godina, na predlog Visokog saveta tužilaca (koji sada novi naziv Državno veće tužilaca) posle javnog konkursa, glasovima 3/5 svih narodnih poslanika, u roku od 20 dana od dana prijema predloga.\nAko ga skupština ne izabere u ovom roku, posle isteka narednih 10 dana njega bira, između svih kandidata koji ispunjavaju uslove za izbor, komisija koju čine predsednik Narodne skupštine, predsednik Ustavnog suda, predsednik Vrhovnog suda Srbije, Vrhovni javni tužilac Srbije i Zaštitnik građana, vecjinom glasova, predviđaju predloženi amandmani.\nU njima se ističe da isto lice ne može biti ponovo birano za Vrhovnog javnog tužioca Srbije, kao i da javne tužioce bira Visoki savet tužilaca (VST), na šest godina.\nVST bira i zamenike javnih tužilaca, kojima je garantovana stalnost funkcije - od izbora pa dok ne navrši radni vek.\nAnalogno sa sudijama, predviđeno je ko može da bude izabran za zamenika javnog tužioca, kao i razlozi za razrešnje.\nKo može da bude zamenik javnog tužioca\nPredloženi amandmani predviđaju obavezna uputstva za postupanje koja viši tužioci izdaju nižim, odnosno sebi podređenim, s tim što niži tužioci imaju pravo da ulože na prigovor ukoliko smatraju da je uputstvo nezakonito ili neosnovano.\nVST, prema predlogu izmena Ustava, jamči samostalnost u radu tužilaštava i tužilaca, a čini ga 10 članova: četiri zamenika javnih tužilaca koje biraju javni tužioci i zamenici javnih tužilaca, četiri istaknuta pravnika koje bira Narodna skupština, Vrhovni javni tužilac Srbije i ministar nadležan za pravosuđe.\nRešenje za izbor istanutih pravnika u VST, analogno je rešenju za izbor u VSS-u.\nPredviđeno je da VST donosi odluke glasovima najmanje šest clanova saveta na sednici na kojoj je prisutno najmanje sedam članova saveta.\nČlanovima tužilaškog saveta prestaje mandat ako ne donesu odluku u roku od 60 dana od dana kada je savet prvi put odlučivao o predlogu budžetskih sredstava, o donošenju propisa, povodom predloga za izbor ili prestanak funkcije Vrhovnog javnog tužioca Srbije, povodom predloga u vezi sa izborom ili prestankom funkcije javnih tužilaca i zamenika javnih tužilaca i u drugim zakonom određenim pitanjima.\nPrestanak mandata utvrđuje predsednik Narodne skupštine, protiv čije je odluke dozvoljena žalba Ustavnom sudu, koja isključuje pravo na ustavnu žalbu.\nPoseban zakon za Pravosudnu akademiju\nAmandmanima je predviđeno da je Pravosudna akademija samostalna institucija koja obučava sudije, javne tužioce i zamenike javnih tužilaca, kao i kandidate za te funkcije i vrši druge poslove određene zakonom.\nSastav organa upravljanja Pravosudne akademije, prema predloženim amandmanima, "odražava sastav Visokog saveta sudstva i Visokog saveta tužilaca".\nPoložaj, organizacija i poslovi akademije biće uređeni posebnim zakonom, navodi se u tekstu amandmana.\nŠto se tiče, Ustavnog suda, zbog izmena naziva nekih institucija, amandmanima se precizira da: pet sudija Ustavnog suda bira Narodna skupština, pet imenuje predsednik Republike, a pet opšta sednica Vrhovnog suda Srbije.\nNarodna skupština bira pet sudija Ustavnog suda izmedu 10 kandidata koje predloži predsednik Republike, predsednik Republike imenuje pet sudija Ustavnog suda između 10 kandidata koje predloži Narodna skupština, a opšta sednica Vrhovnog suda Srbije imenuje pet sudija između deset kandidata koje na zajedničkoj sednici predlože Visoki savet sudstva i Visoki savet tužilaca.


Internet roming dodaci - MTS DOO\nU povoljnom internetu možete da uživate i dok ste u romingu! Za prijatniji boravak u inostranstvu – internet dodaci 1 GB na 10 dana, 1.5 GB na 15 dana i 2GB na 30 dana.\nRoaming internet 1 Internet\nRoamnig internet 1.5 Internet\nRoamnig internet 2 Internet\nUkoliko želite povoljan internet dok ste u romingu, preporučujemo vam da aktivirate dodatak 2 GB na 30 dana i/ili 1,5 GB na 15 dana i/ili 1 GB na 10 dana – postpejd roming dodatak sa 2 GB, 1,5 GB i 1 GB internet saobraćaja. Ove specijalne roming dodatke možete da koristite dok boravite na najpoznatijim svetskim i evropskim destinacijama.\nSpisak zemalja i operatora u kojima važe dodaci pogledajte ovde.\nAktivaciju Internet roming dodatka možete da izvršite na više načina:\npozivom na broj 19933\nPreostali saobraćaj u okviru dodatka možete da proverite putem mts vodiča (*797#), u okviru opcije Stanje računa/Roming paketi


source.ba | Nevjerovatna priča iz Frankfurta: Nogometaš tužio majku zbog dresova\nNi njemački mediji ne znaju zbog čega mu majka ne da tih šest dresova, među kojima je i dres reprezentacije Elfa do 17 godina, koji je Da Kosta svojevremeno nosio.\nSve je otišlo toliko daleko da su dvije strane završile na sudu, prvo ročište je zakazano za 27. septembar, mada se Da Kosta vjerovatno neće pojaviti na njemu, sve je prepustio svom advokatu.\nU svoju odbranu njegova majka, koja živi u Kelnu, rekla je da joj je Dani te dresove poklonio kada je odlazio iz stana i da zbog toga ne želi da mu ih vrati.\nDani da Kosta je prije Ajntrahta igrao za Bajer Leverkuzen i Ingolštad, a branio je boje svih mlađih reprezentacija Njemačke, dok za A tim nije upisao nijedan nastup.\nNakon dvije utakmice bez primljenog gola, mlada reprezentacija Bosne i Hercegovine (U21) poražena je večeras u Zenici od Njemačke s 0:2 (0:1) u trećem meču kvalifikacija za Evropsko prvenstvo 2021. godine u Sloveniji i Mađarskoj.


Apel Skupštini Srbije - smeniti ministre koji ruše vladavinu prava (30.01.2015.)\nMinistar odbrane Bratislav Gašić grubo je povredio zakone Srbije odbijanjem saradnje sa Zaštitnikom građana i naknadnim neodgovornim odbranama takvog poteza.\nMinistar unutrašnjih poslova Nebojša Stefanović, pored činjenice da se priključio napadu na Zaštitnika građana i pokušao svesno da zvanične dokumente MUP-a predstavi kao „stavove i izjave pojedinaca“, morao je biti razrešen odmah čim se saznalo da je njegov doktorski rad plagijat. Krađa tuđeg intelektualnog dela predstavlja nepremostivu prepreku za obavljanje javne funkcije.\nMinistar pravde Nikola Selaković izazvao je svojim postupcima i zakonskim predlozima četvoromesečni štrajk advokata i paralizu pravnog sistema u zemlji. Pored toga, razrešenje Selakovića preporučila je i direktorka Agencija za borbu protiv korupcije. Preporuke ovog nezavisnog tela moraju biti ozbiljno razmotrene i po njima bi trebalo da se postupi, ukoliko se želi uspostavljanje vladavine prava u Srbiji.\nMinistar za rad, zapošljavanje, boračka i socijalna pitanja Aleksandar Vulin napravio je ogroman broj zakonskih prekršaja zbog kojih hitno mora biti razrešen sa funkcije. Poslednji u nizu je napad na Zaštitnika građana u emisiji na Studiju B 17. januara 2015. Podsećamo javnost da je ministar Vulin morao biti smenjen i zbog pokušaja pronevere skoro 2 miliona evra iz državnog budžeta koji se dogodio u njegovom ministarstvu, kao i zbog uvođenja prinudnog rada za korisnike socijalne zaštite.\nNVO Millenium Kragujevac\nGrađanska akcija Lingva R\negionalni centar za manjine\nUrban In E\ndukacioni centar Leskovac\nNezavisni ženski centar


Novi format takmičenja: Velike promjene u Ligi Prvaka — Radio Velkaton : Radio Velkaton\n13. Februara. 2021. Sport\nNovi format takmičenja: Velike promjene u Ligi Prvaka\nIzvršni odbor UEFA-e na svojoj narednoj sjednici u martu trebao bi odobriti novi format Lige prvaka.Tako će UEFA, čini se, uspjeti nagovoriti najveće klubove Evrope da ne napuštaju UEFA-inu Ligu prvaka kako bi formirali Superligu.\nFrancuski L’Equipe piše kako su klubovi već dobili prijedlog reformisanog takmičenja. Naime, prešlo bi se na ligaški sistem takmičenja, a umjesto 32 unutar takmičilo bi se 36 klubova.Od četiri dodatna mjesta, jedno bi dobili Francuzi, a drugo mjesto pripalo bi prvaku prve zemlje po koeficijentu koja nema direktnog učesnika u Ligi prvaka.\nPreostala dva mjesta pripala bi klubovima sa najvećim koeficijentom koji se nisu plasirali u Ligu prvaka, ali jesu za Evropsku ligu ili Konferencijsku ligu.Ekipe bi bile podijeljene u nove šešire koji bi bili kreirani po koeficijentu, a svaki klub bi igrao dva meča protiv rivala iz istog šešira, plus dva meča protiv ekipa iz ostalih šešira i dvije protiv “najudaljenijeg” šešira.


30.10.2016 u 15:36\nOružje i komentari: Da li je moguće...\nPANČEVO - Predsednik Srbije Tomislav Nikolić izjavio je da službe bezbednosti duguju odgovore na mnoga pitanja u vezi sa pronalaskom arsenala oružja u blizini porodične kuće premijera Srbije Aleksandra Vučića. „Svi oni koji su odgovorni za bezbednost predsednika vlade, trebalo bi time da se pozabave mnogo više nego što znaju ko je s kim razgovarao i o čemu, a ne znaju da je tako nešto moguće i pripremljeno”, rekao je Nikolić novinarima u Pančevu. On je istakao da je pronađeno protivoklopno oružje koje je usmereno za neki automobil koji je zaštićen ukazujući da premijer Aleksandar Vučić tu prolazi. „Mislim da je stvar ozbiljnija. Ako tako nešto može da se desi, onda je očigledno da mnogi ljudi ne rade svoj posao kako treba”, smatra Nikolić. Na pitanje da li se on oseća bezbedno,\n30.10.2016 u 13:22\nSrbija i Makedonija neraskidivo i zauvek povezane\nPančevo – Centralna proslava jubileja 70 godina od doseljavanja Makedonaca u Vojvodinu priređena je u Pančevu u prisustvu predsednika Republike Srbije Tomislava Nikolića i predsednika Republike Makedonije Đorđa Ivanova, koji je nalazi u trodnevnoj, radnoj poseti Srbiji. Predsednici dveju država dočekani su tradicionalno, hlebom i solju, nakon čega su u gradskom parku posadili drvo prijateljstva, makedonski dap – vrstu hrasta, simbol dugovečnosti, kontinuiteta i suživota.\n28.10.2016 u 15:25\nNikolić:Hrvatska ne može da spreči Srbiju da postane članica EU\nSANKT PETERBURG– Predsednik Srbije Tomislav Nikolić izjavio je, u danas objavljenom intervjuu za RT, da Hrvatska ne može da spreči Srbiju da postane članica Evropske unije. „Ukoliko postignemo dogovor sa ključnim članicama EU, nijedna od malih zemlja neće moći da zaustavi naš proces integracija ili da ide protiv EU”. Nikolić je istakao da Srbija želi dobre odnose sa Hrvatskom. „Nema razloga za svađu sa Hrvatskom. Zašto bi to radili? Sukob može samo da služi za domaću politiku. Imali su izbore, pa su političari morali da naprave da izgleda kao da štite Hrvatsku od Srbije”, rekao je Nikolić. On je naveo da Srbija nikada više neće ratovati s Hrvatskom, jer bi to značilo ratovanje s NATO. „NATO je jači od nas, a mi ne želimo da ugrozimo živote naših ljudi”, rekao je\n28.10.2016 u 14:37\nPredsednik Nikolić: Okanite se Srbije, mi ovde ne cenimo špijune\nPredsednik Srbije Tomislav Nikolić pozvao je danas svetske sile koje utiču na sudbinu čovečanstva i koje imaju obaveštajne službe na teritoriji naše zemlje, da se okanu Srbije, jer ona ne želi da učestvuje u bilo kakvim sukobima, niti da se meša u unutrašnje poslove drugih država. Nikolić je, odgovarajući na pitanje kako ocenjuje bezbednosnu situaciju u Srbiji, rekao da u srpskom jeziku reč „špijun” ima negativnu konotaciju, za razliku od zapada gde, kako je rekao, to predstavlja cenjeno zanimanje. „Kada kod nas nekome kažete da je špijun, mislite o njemu veoma loše. Na zapadu je to cenjeno zanimanje, za koje se se dobijaju počasti i titule. Kada kod nas kažete, vi ga ne cenite, pa ni da je srpski špijun”, rekao je Nikolić. On je konstatovao da na teritoriji Srbije deluju\n28.10.2016 u 13:43\nSrbija će biti oslonac Makedoniji\nNema stabilne Srbije bez stabilne Makedonije i Srbija će sa svoje strane uvek biti snažan oslonac svom južnom susedu i prijatelju, poručio je predsednik Srbije Tomislav Nikolić posle razgovora s makedonskim kolegom Đorđem Ivanovim. Dvojica šefova država sastali su se prvog dana trodnevne posete Ivanova Beogradu, a posle susreta su se obratili novinarima i istakli značaj dobrosusedskih odnosa dve zemlje i njihovih zajedničkih budućih infrastrukturnih projekata.\n27.10.2016 u 11:48\nNikolić: Dobri odnosi sa Turskom,uprkos nekim nesuglasicama\nPredsednik Srbije Tomislav Nikolić danas je, u razgovoru sa odlazećim ambasadorom Turske, Mehmetom Kemalom Bozajem, rekao da Srbija i Turska imaju dobre, prijateljske i čvrste odnose, uprkos povremenim nesuglasicama i drugačijim viđenjima pojedinih dešavanja. Nikolić je naveo da su naše dve zemlje u poslednjih nekoliko godina znatno intenzivirale ekonomsku saradnju, što je ocenio kao jako dobro, ali i da još postoje brojne oblasti u kojima naša saradnja nije ostvarena u punom kapacitetu i na čemu treba više raditi u narednom periodu\n26.10.2016 u 09:26\nŠef ruskog Saveta bezbednosti danas kod Nikolića\nSekretar Saveta bezbednosti Ruske Federacije, šef svih ruskih specijalnih službi Nikolaj Patrušev boravi danas u Beogradu, gde će imati susret sa predsednikom Tomislavom Nikolićem i drugim srpskim zvaničnicima. Kako je za agenciju Sputnjik rekao jedan od njegovih bivših saradnika Andrej Manojlo, na dnevnom redu Patruševa u Srbiji biće međunarodni terorizam, migrantska kriza i ekstremizam na Kosovu i Metohiji.\n24.10.2016 u 16:43\nNikolić Ceraru: Srbija i Slovenija nikad u lošim odnosima\nPredsednik Srbije Tomislav Nikolić poručio je danas slovenačkom premijeru Miri Ceraru da su njegovom posetom Srbiji odnosi dve zemlje dobili novu dimenziju, posebno u oblasti ekonomije. „Srbija i Slovenija nikada nisu bile u lošim odnosima, i da posebno danas nema razloga za to, istakao je Nikolić, a prenela predsednikova Služba za saradnju s medijima. „Sa Vašim dolaskom naši odnosi su dobili novu dimenziju, posebno u oblasti ekonomije. Naša privredna saradnja ima posebne mogućnosti zbog tržišta sa kojima Srbija ima ugovore o slobodnoj trgovini. Mi možemo sa zajedničkim proizvodom da izađemo na treća tržišta. Ja Vam želim da ostvarite konkretne rezultate ovom posetom i da naša ekonomska saradnja bude na još većem nivou”, naglasio je predsednik Nikolić. On je rekao da je želja\nNikolić i velika briselska tajna\nZa razliku od nekih ranijih inicijativa, kao na primer one zabašurene platforme o rešavanju problema na Kosovu i Metohiji, šef države Tomislav Nikolić je poslednjim izjavama o redefinisanju odnosa prema Briselu, čini se, pogodio tajming. Izgleda da ovog puta Vladi, zaduženoj za vođenje državne politike, nije zasmetalo to što Nikolić poručuje da ne treba prekidati razgovore s Briselom, ali da je vreme da ti razgovori budu malo drugačiji, odnosno da konačno saznamo „tu veliku tajnu” šta će biti na kraju evropskog puta Srbije.\n21.10.2016 u 15:22\nNikolić: Ne vidim ko bi mogao da bude bolji predsednik\nKRUŠEVAC– Predsednik Srbije Tomislav Nikolić izjavio je danas da još ne razmišlja o predsedničkim izborima, da nije tražio podršku ni od koga, ali i da trenutno ne vidi ko bi sada taj posao mogao bolje da obavlja. On je odgovarajući na pitanja novinara da li je tražio podršku Aleksandra Vučića za predsedničke izbore i komentar da se ne pojavljuju tako često zajedno, rekao da je svakodnevno u kontaktu i na vezi sa premijerom, a da će se ubuduće češće pojavljivati zajedno u javnosti. Na pitanje novinara da li to što su se danas zajedno pojavili u Gradskoj kući u Kruševcu gde je potpisan ugovor sa nemačkim investitorom i da li tu ima neke simbolike, Nikolić je rekao da će se i sutra zajedno pojaviti. „Pojavićemo se i sutra zajedno, mi imamo različite poslove, a ako tražite neku


Deset godina borbe Nišlija za asfaltiranje ulice duge 80 metara – DnevniZurnal\nDeset godina borbe Nišlija za asfaltiranje ulice duge 80 metara\nby admin 13/02/2022, 20:37 1.5k Views\nStanovnici niškog naselja pored škole “Ćele kula” već skoro čitavu deceniju vode borbu za asfaltiranje dela Ulice Dušana Trifunca čija je dužina svega 80 metara.\nOko 1.000 ljudi primorano je da tokom jeseni i zime gazi po blatu, a tokom leta po prašini da bi izašli na susedne asfaltirane ulice i stigli do škole, a da ironija bude veća, ne radi se o ulici na obodu grada, već o davno urbanizovanom naselju između dva najprometnija bulevara u gradu – Bulevara Nemanjića i Bulevara dr Zorana Đinđića, piše Nova.rs.\nStanovnici Ulice Dušana Trifunca kazali su za portal Nova.rs da su mnogo toga pokušali u proteklih devet godina ne bi li ulica bila završena, ali su uvek dobijali odgovor da prepreku za asfatiranje predstavljaju nerešeni pravno-imovinski odnosi.\nOd gradonačelnice Niša Dragana Sotirovski nedavno im je stiglo obećanje da će se pozabaviti njihovom ulicom, ali uz napomenu, da postoji problem jer neasfaltirani deo nije ucrtan u planskoj dokumentaciji.\nGoran Radovanović, jedan od stanara zgrade koja je u Ulici Dušana Trifunca izgrađena 2013. godine, rekao je da su prvu informaciju o nerešenim imovinskim odnosima na neasfaltiranom delu ulice od nadležnih dobili upravo te godine.\n“Iz Direkcije za izgradnju grada Niša su nas 2014. godine obavestili da je kućica, zbog koje ulica nije mogla da bude asfaltirana, otkupljena i srušena. Trebalo je da se krene sa prikupljanjem tehničke dokumentacije za izgradnju, ali je u to vreme došlo do smene direktora u Direkciji i stalo se sa planovima za asfaltiranje”, istakao je Radovanović.\nPrema njegovim rečima, stanovnici neasfaltiranog dela ulice godinama unazad se uporno obraćaju Direkciji za izgradnju grada, ali od 2016. godine pa nadalje uvek dobijaju odgovor da prepreku za asfaltiranje predstavljaju “nerešeni pravno-imovinski odnosi”.\nIzvor : Miljana Isailović/Nova.rs\n“Mi smo uvek pitali koji su to pravno-imovinski odnosi ostali nerešeni kada je sporna kućica otkupljena, ali nikada taj odgovor nismo dobili. Jedino što se promenilo je to što je Direkcija 2020. godine naš zahtev da se pravno-imovinski odnosi konačno reše prosledila gradskom Sekretarijatu za investicije”, kazao je Radovanović.\nStanari su se, dodao je, prošle godine za pomoć obratili Upravi za planiranje, Kancelariji za lokalni ekonomski razvoj i kabinetu predsednika Srbije Aleksandra Vučića. Gradonačelnici Niša poslali su peticiju sa molbom za što hitnije rešavanje njihovog problema.\n“Gradonačelnica nam je putem mejla odgovorila da je Gradska opština Medijana nadležna za postupanje po peticiji i za izgradnju ulice. Međutim, iz opštine su nas samo dva dana nakon što smo im poslali zahtev za asfaltiranje, obavestili da oni nisu nadležni. Nije nas to iznenadilo, navikli smo na nelogičnosti, jer kada mi tražimo da ulicu asfaltiraju kažu nam da ulica nije ucrtana, da pravno-imovinski odnosi nisu regulisani. Međutim, kad je investitor tražio dozvolu za gradnju nove zgrade u ulici, dobio je tu dozvolu jer je priložio potvrdu da ulica postoji”, naglasio je Radovanović.\nOn je kazao da su stanari krajem januara dobili obećanje gradonačelnice Niša da će sa svojom stručnom službom izaći na teren kako bi videla u čemu je problem.\n“Sada smo u iščekivanju da gradonačelnica dođe i da nam pokaže šta je sporno u tih 80 metara puta koji treba da budu izgrađeni. Moguće da je imovinski problem rešen, ali da izmena nije uneta u katastar i da tamo i dalje postoji parcela neke Miroslave Mitić. To svakako nije naš problem, već gradskih službi”, naglasio je Radovanović.\nVladimir Stanić, takođe jedan od žitelja naselja pored škole “Ćele kula” rekao je za portal Nova.rs da je sramota da deca godinama idu blatnjavom ulicom do škole.\n“Molimo nadležne da dođu i da vide stanje na terenu, a da nam ne pričaju da imovinski odnosi nisu rešeni. Da imovinski odnosi nisu rešeni ovde bi bile ograde sa svih strana, a svi su se povukli da bi ulica bila završena. Ovde ima dovoljno prostora za izgradnju ulice od šest metara širine i sa trotoarima sa obe strane”, izjavio je Stanić.\nU Direkciji za izgradnju Niša kazali su da se Ulica Dušana Trifunca nalazi u postupku pravno-imovinske provere i da ulazi u proceduru za izgradnju.


Četvrtak, 20 Decembar 2018 16:05\nItalijanski tim organizovaće specijalnu izložbu povodom 50. rođendana Mihaela Šumahera. Rekorder po broju titula Formule 1 Mihael Šumaher 3. januara napuniće 50 godina. Ferari će njemu u čast prirediti specijalnu izložbu u svom sjedištu u Maranelu.\nItalijanski tim naveo je da će ta izložba biti proslava rođendana, ali i svojevrstan način da se zahvale najuspješnijem vozaču u istoriji Ferarija.\n"Mihael ima posebno mjesto u istoriji Ferarija", navodi se u saopštenju "crnog konja". Izložba će biti otvorena tačno na Šumaherov rođendan i nosiće naziv "Mihael 50".\nMihael Šumaher je vozio za Ferari od 1996. do 2006. godine sa kojim je osvojio pet od ukupno sedam titula prvaka Formule 1. Takođe, tokom njegovog boravka u timu, Ferari je osvojio i šest trofeja u šampionatu konstruktora.\nNjemački vozač tada je pretrpio teške povrede glave, zbog čega je proveo šest mjeseci u komi, i o njegovom zdravstvenom stanju se veoma malo zna.\nViše iz kategorije: « Nemanja Milunović zvanično pojačao Zvezdu Kreće odbrojavanje do početka EYOF-a 2019. »


EXPRES VESTI - Mustafa: Revidiraćemo format pregovora sa Beogradom\nMustafa: Revidiraćemo format pregovora sa Beogradom\nPRIŠTINA - Kosovski premijer Isa Mustafa izjavio je da će Priština revidirati format pregovora sa Beogradom, jer je teško da se nastavi dijalog dok, kako je naveo, "Srbija ima za cilj da spreči integracione procese na Kosovu".\nOn je u intervjuu za Glas Amerike rekao da je važno da što više kosovskih institucija, vladinih i civilnih, učestvuje u izradi novog formata za pregovore sa Beogradom.\nGovoreći o Zajednici srpskih opština, Mustafa je rekao da je u vezi s tim odluka ustavnog suda osnova i da je treba sprovesti, jer, kako je naveo, ne postoji drugi način.\n"Sud je ustvari rekao da ZSO treba formirati, jer je postala deo pravnog poretka na Kosovu onda kada je u Skupštini Kosova dvotrećinskom većinom usvojen prvi sporazum kao zakon", rekao je Mustafa i dodao da i taj sporazum i odluka ustavnog suda garantuju da ZSO ne može da ima izvršna ovlašćenja ili odgovornosti.\nOn je naveo da je, prema njegovom mišljenju, sud odlučio da će ZSO biti organizovana kao asocijacija opština na Kosovu.\nMustafa je dodao da opozicija ne treba da bude protiv tog rešenja jer je u pitanju nastavak primene plana Martija Ahtisarija.\nNjime je predviđena mogućnost da opštine sarađuju i organizuju se, ali uvek u skladu sa ustavom i zakonima Kosova, a ne kao zasebna vlast, tvrdi Mustafa.\nOn je kazao da je sada u toku formiranje tima koji će raditi na izradi statuta ZSO.\nMustafa je, takođe, naveo da će nakon toga biti sačinjen i prvi nacrt statuta o kojem će se razgovarati i u Briselu.\nMore in this category: « Ukoliko se brzo nešto ne učini, Srbija ostaje bez šofera\tVlasnici srušenih objekata u Savamali tuže državu »


Austrija zabranjuje letove iz Srbije - Sputnjik Srbija\n09:59 25 Oktobar 2020\n© Sputnik / Aleksandar Džorovič\n11:25 14.07.2020 (osveženo 11:26 14.07.2020) Preuzmite kraći link\nAustrija će zabraniti letove iz Srbije u cilju suzbijanja pandemije virusa korona. Austrija je proširila spisak zemalja za koje važi zabrana sletanja na austrijske aerodrome na sve zemlje Zapadnog Balkana.\nNovom uredbom Ministarstva zdravlja lista je proširena sa osam na 18 zemalja, prenosi Tanjug.\nOd četvrtka na austrijske aerodrome neće više moći da sleću avioni iz svih zemalja Zapadnog Balkana, Bugarske, Rumunije, Moldavije, Egipta.\nRanije je već važila zabrana za letove iz Belorusije, Kine, Velike Britanije, Irana, Portugala, Rusije, Švedske i Ukrajine.\nDo kraja jula biće ukinuti letovi iz i ka Beogradu, Bukureštu, Kairu, Podgorici, Sarajevu, Sibiju, Skoplju, Sofiji, Tirani i i Varni.\nPrema uredbi postoje izuzeci, ali u to spadaju samo „letovi u interesu Austrije“, kao i sletanje teretnih aviona, aviona koji prebacuju bolesne, ili vraćaju austrijske državljane, odnosno prevoze medicinsko, negovateljsko osoblje, te i radnike za pomoć u poljoprivredi.\nUkinut avio-saobraćaj između Grčke i Srbije\nDržavljani Srbije mogu da putuju u BiH, Bugarsku i Mađarsku bez testova i bez karantina\nZbog zatvaranja Grčke propali aranžmani sedam hiljada turista iz Srbije\nzabrana, letovi, Austrija


Italija: Uhapšeno 12 na protestima zbog kovid propusnica\nTanjug 10. oktobra 2021. 16:17\nRIM – Italijanska policija saopštila je danas da je uhapsila 12 ljudi, uključujući lidere ekstremno desničarske partije Forca Nuova, posle sukoba u Rimu dan ranije zbog vladine akcije da kovid-19 zelena propusnica postane obavezna za sve radnike.\nHiljade ljudi izašlo je juče na ulice italijanske prestonice da se usprotivi tom potezu, preneo je Rojters.\nNeki su pokušali da prođu pored policije opremljene za nerede koja je čuvala prilaz kancelariji premijera Marija Dragog, dok je druga grupa provalila u sedište glavnog italijanskog sindikata CGIL i sve isprevrtala u kancelariji.\nDesetine demonstranata je tokom noći pokušalo da provali u jedinicu za hitne slučajeve u rimskoj bolnici Polikliniko Umberto I, gde je jedan od njih zadržan na lečenju, primoravajući zdravstvene radnike da se sami zabarikadiraju, rekao je danas direktor hitne pomoći Frančesko Puljieze.\nDragi je na leto uveo propusnicu – digitalni ili papirni sertifikat koji potvrđuje da je njen vlasnik ili primio najmanje jednu dozu vakcine, da je negativan ili da se nedavno oporavio od virusa – kako bi sprečio širenje virusa i ohrabrio ljude da se vakcinišu.\nSertifikati su u početku bili potrebni za ulazak u mnoga kulturna i mesta za rekreaciju, ali se njihov opseg postepeno širio.\nProšlog meseca, vlada je ih je učinila obaveznim za sve radnike.\tPrema sistemu zelenih propusnica za radnike, koji su prihvatili i sindikati i poslodavci, svaki radnik koji od 15. oktobra ne pruži važeće zdravstveno uverenje biće suspendovan i ostaće bez plate, ali ne može biti otpušten.\nViše od 80 odsto Italijana starijih od 12 godina u potpunosti je vakcinisano do 10. oktobra.


Акција: Држава да гради споменик, народ да помогне - Јадовно 1941. - КУЛТУРА СЈЕЋАЊА\nObjavljeno: 23 februara, 2013\n“Podignimo spomenik žrtvama genocida” naišla na veliku podršku u javnosti. Inicijativni odbor, u kojem su eminentne ličnosti, ideju o spomen-obeležju\npredstaviće državnim institucijama\nSERIJA “Podignimo spomenik svim žrtvama ustaškog genocida, od Jasenovca do ’Oluje’”, koju su pokrenule “Večernje novosti” i tokom prethodnih dana objavile osam nastavaka, izazvala\nje ogromno interesovanje javnosti, ne samo stručne. Osim akademika, uglednih profesora,\nistoričara i književnika koji istražuju zločine nad Srbima u 20. veku, javljaju nam\nse bivši ratnici, logoraši, potomci žrtava i svedoci genocida, iz svih krajeva zemlje\ni rasejanja apelom da se “u ime nevinih stradalnika konačno podigne srpski Jad\nSada bi to što je tokom prethodnih dana iskazano u našim novinama, uz podršku sveukupne javnosti, trebalo pretvoriti u – delo. Predlagač ove akcije, u razgovorima i uz konsultaciju sa poznatim učesnicima u našoj anketi, smatra da je najbolje formirati Inicijativni odbor koji će ideju predstaviti nadležnim državnim institucijama.\nPošto su i one iskazale blagonaklonost, moglo bi se očekivati da se i država uključi i zajedno sa “Novostima” i brojnim darodavcima, kojih će sigurno biti, povede akciju o podizanju spomenika, spomen-obeležja, spomen-muzeja ili memorijalnog centra, svejedno za koju se varijantu opredele.\n“Novosti” će i dalje voditi medijsku akciju “da podignemo jedan spomenik na čijim zidovima će biti ispisane brojke, podaci, imena logora: Jasenovac, Sajmište, Gradiška Stara, Donja Gradina, Jadovno, Jastrebarsko, Gospić, Đakovo, Sisak, Lepoglava, Pag, Kerestinec, Livno…” Tako ćemo, kao što kaže Aleksandar Matanović, odužiti dug. Da naš glas bude i zavet, i doprinos, i nada da nova pokolenja, ne samo srpskog naroda, neće biti izložena progonima, prekrštavanju, nožu.


Jeftini letovi za Roterdam - Avio karte Roterdam - eSky.rs\nAvio karte za Roterdam\nPretražite letove za Roterdam\nProverite najbolje prilike za letove za Roterdam\nVreme u Roterdamu (°C) - prosečne temperature i sunčani dani\n✔ Postoje li posebne ponude za letove za Roterdam na eSky.rs?\n✔ Mogu li se pobrinuti za osiguranje prilikom rezervacije leta za Roterdam?\n✔ Ako rezervišem let za Roterdam, mogu li da rezervišem ujedno i smeštaj?\n✔ Koje avio-kompanije nude letove za Roterdam?\nBudite sigurni, da na eSky.rs ponuda letova za Roterdam uključuje ne samo niskotarifne avio-kompanije, već i one koje su specijalizovane za visoki standard.\nKorisne informacije o aerodromima\tu Roterdamu\nPopularne avio kompanije za Roterdam\nRed letenja:\tRoterdam\nTražite smeštaj? Proverite najbolje hotele u Roterdamu\nNađite smeštaj u Roterdamu\nJeftini letovi do Holandije Jeftini letovi iz Holandije Jeftini letovi za Ajndhoven Jeftini letovi iz Ajndhovena Jeftini letovi to Bajawa Jeftini letovi from Bajawa\nJeftini letovi do Makaa Jeftini letovi iz Makaa Jeftini letovi do International Falls Airport Jeftini letovi od International Falls Airport


1. maja, 2020 Važne usluge Napišite komentar\nFrizerski salon “Helene coiffure” se nalazi u samom centru Pariza gde možete razgovarati i na srpskom. Nudi vam savet za sve vrste frizura i frizerske usluge za žene i muškarce. Obavezno je zakazivanje i sa popustom za sve klijente.\n10h do 19h\nAdresa : 34 place du marché Saint Honoré 75001 Paris\nKontakt telefoni : 01 73 75 07 88\n06 03 23 43 74\ninstagram : helene_coiffure75001\nTagovi: frizerski salon - Pariz\nKozmetički salon lepote DENISSA je oaza mira i idealno mesto za beg od stresa i svakodnevice, pruža sve kozmetičke usluge na jednom mestu. Nalazi se u mirnom kraju grada Aulnay Sous Bois i namenjen je samo damama. Od tretmana za negu lica izdvajamo: higijenski tretman lica, masaža lica, vrata i dekoltea (KO-BIDO), tretman ultrazvučnom spatulom +


Beograd dobio ulicu i spomen-ploču Blagoja Jovovića (FOTO) - alo.rs\nAUTOR: Alo.rs/N.A. DATUM I VREME: 05.08.2020. 20:31\nSpomen - ploča Blagoju Jovoviću, Foto: Alo.rs\n"Danas, kada ova ulica zvanično dobija ime po srpskom heroju Blagoju Jovoviću, simbolično se završava jedan tužan period u istoriji našeg naroda - period zabluda kojima su nam nametali osećaj samokrivice, stida od svoje časne istorije i ubeđivali da je za trajni mir na Balkanu neophodno da Srbija bude slaba i ponižena, bez prava na svoju istoriju, a da drugi budu jaki", rekao je Vesić. Odluka da Jovović dobije ulicu u Beogradu je, kaže, veoma uznemirila lažnu srpsku elitu koja "decenijama teroriše nas narod, nameće vrednosne sudove".\nKako je dodao, njihov cilj je da Srbi budu "amorfna masa" bez prava na svoju istoriju, bez prava da slavimo heroje i da se ponosimo onim što smo. "Politika te elite je ono što je radio bivši predsednik (Boris) Tadić, koji se malo malo pa izvinjavao, kao i ono što rade neki srpski političari koji pričaju o tome kako su nosili crni flor. To je ta politika lažne srpske elite, to su oni kojima smeta Blagoje Jovović", rekao je Vesić. Kako je dodao, pošto je ta politika "poslata na đubrište istorije", pošto su Srbi ponosni i jaki, ekonomija napreduje i predsednik Srbije Aleksandar Vučić ima veliki ugled u međunarodnoj zajednici i uspešno vodi zemlju, sada su svi oni "besni i nervozni".\nUlica Blagoja Jovovića\n"Otud napadi na Blagoja Jovovića i njihove priče o tome kako nije smeo da uzme pravdu u svoje ruke", dodao je Vesić. Naveo je da je Jovović prvi ravnogorac koji je dobio ulicu u Beogradu i da to zaslužio svojim herojskim činom kada je 10. aprila 1957. godine smrtno ranio poglavnika ustaške Nezavisne Države Hrvatske Antu Pavelića. Vesić je poručio da je vreme da Srbija prekine svoje podele i da svi zajedno gledamo u budućnost - "da pamtimo šta se desilo, ali da razumemo da, da bi Srbija bila uspešna, moramo da budemo zajedno".\n"Drago nam je da Republika Srbija i Grad Beograd ne zaboravljaju svoje heroje. Ta inicijativa omogućava da progovori pravda i da se prepozna istorijska istina i važnost koju je imao planirani i hrabri atentat koji je naš Blagoje učinio protiv ratnog zločinca, poglavnika Ante Pavelića".\nDogadaju su prisustvovali direktor Kancelarije za Kosovo i Metohiju Marko Ðurić, narodni poslanik Vladimir Orlić, predsednik Srpske desnice Miša Vacić...\nOvako izgleda ploča posvećena heroju Blagoju Jovoviću (FOTO)


Sam se predstavio, ovo je "novi Antonio Konte"! - Sportske.net\nSam se predstavio, ovo je "novi Antonio Konte"!\nItalijanski fudbal će imati svog novog Antonija Kontea, trenera, za nekih 5-6 godina.\nKarlos Baka - Viljareal se uključio u trkuSeviljin novi pokušaj da dovede BakuNapadač danas nije u sastavu svog tima, uskoro transfer u Milan!Dva kluba u borbi za Zlatana IbrahimovićaMilan - Odbijena ponuda od 30 miliona za napadača\nLeonardo Bonući, reprezentativac Italije i čovek koji je "zapalio" Apenine kada je prešao iz Juventusa u Milan ove godine, govorio je za italijanske medije o trenutnom stanju u svom novom klubu, ali i o svojim ambicijama.\n"Juventus je i dalje favorit, ali i Napoli ima šanse za Skudeto. Za sada smo korak iza obe ekipe, ali se ne smemo ograničavati. Vidim Milan, Inter i Romu kao jednake u ovom trenutku", rekao je Bonući.\nIstakao je da bi voleo da vidi Andreu Belotija u Milanu jer je veliki borac, a na pitanje da li bi voleo da bude trener, istakao je da već razmišlja o tome.\n"Naravno da ću biti trener. Ja već pet ili šest godina razmišljam o tome. Mogu da igram još 6 ili 7 godina i onda ću postati trener. Vidim sebe kao novog Antonija Kontea", rekao je ambiciozni Leonardo Bonući.


Odstupio čelnik libijske Skupštine\nOčekuje se da dužnosnici Kongresa objave izbore za njegovog nasljednika (EPA)\n“Narodni zastupnici su iznijeli svoju riječ, zakon o političkoj izolaciji i ona mora biti poštovana”, rekao je. “Ja ću biti prvi… Stavljam svoju ostavku u vaše ruke.”\nTeško naoružane grupe su danima pod opsadom držale ministarstva pravosuđa i vanjskih poslova prije donošenja zakona koji zabranjuje bivšim Gaddafijevim dužnosnicima da obavljaju bilo koju višu dužnost.\nZastupnici su Megaryefa po završetku njegovog govora pozdravili ovacijama ustavši na noge. Očekuje se da dužnosnici Kongresa objave izbore za njegovog nasljednika.\nSAD traži pomoć u istrazi o napadu u Libiji\nWashington traži pomoć libijskih oružanih grupa u privođenju osumnjičenih za napad na Konzulat u Bengaziju, koje je nedavno identificirao FBI.\nLibija, svjetsko tržište ilegalnog oružja\nLibijske granice protežu se kroz velika pustinjska područja u kojima vlada bezakonje, što uveliko olakšava trgovinu.


Roben: "Ne zanima me drugo polufinale, to nije fudbal!" - Sportske.net\nRoben: "Ne zanima me drugo polufinale, to nije fudbal!"\nArjenu Robenu se nije svideo meč između Atletika i Čelsija u Madridu, ističe da ga takav fudbal ne zanima.\nBane otkrio ko je najbolji igrač Čelsija!Arsenal - Sukobi mišljenja zbog Fabregasa!NOVA povreda u Bajernu!"Tobdžije" jače za igrača Reala?UEFA uvodi nov sistem rangiranja za 'prvi šešir' u LŠ\nFudbaler Bajerna iz Minhena Arjen Roben, čija ekipa neće odbraniti titulu prvaka Evrope posle teškog poraza od Real Madrida, rekao je da ga ne zanima ishod druge polufinalne utakmice izmedju Čelsija i Atletika iz Madrida, pošto "to nije fudbal".\nBajern je sinoć na svom terenu izgubio od Real Madrida sa 0:4, u revanš utakmici polufinala Lige šampiona i ukupnim rezultatom 0:5 završio takmičenje, u kome je branio titulu.\n"Zaista me ne zanima (ko će da pobedi). Gledao sam prvu utakmicu prošle nedelje (0:0) i nisam mogao da gledam - utakmica nije imala nikakve veze sa fudbalom", rekao je Roben za Skaj Sport.\nRoben je ocenio da će Real Madrid ove sezone osvojiti Ligu šampiona, 10. u klupskoj istoriji.\n"Poštujem trenere Čelsija i Atletika, svako radi na svoj način, ali mislim da će Real trijumfovati, želim im sve najbolje", rekao je holandski fudbaler.\nRoben je dodao da njegova ekipa mora da prihvati težak poraz od Reala, ali da zbog te eliminacije ne bi trebalo negativno gledati celu sezonu.\n"Mislim da ne možemo sve da odbacimo zbog tog poraza. U redu, izgubili smo 0:4 u Ligi šampiona, ali ne smemo da budemo negativni, bilo je i dobrih stvari u sezoni", rekao je on.\n"Osvojili smo Bundesligu uz brojne rekorde, plasirali se u finale Kupa, četvrti put u poslednjih pet godina smo u polufinalu Lige šampiona, a tri puta u pet godina smo igrali u finalu. Real je ovoga puta bio bolji od nas", rekao je Roben.\nRevanš utakmica polufinala Lige šampiona između Čelsija i Atletika iz Madrida igra se večeras od 20.45 na Stamford Bridžu u Londonu.


“SFERA” – Robot ptica – AUREA\n"SFERA" - Robot ptica\nPreduzeće “Sfera NO” iz Beograda razradila je sistem za plansko odlaganje reciklažnog otpada. Ceo sistem podrazumeva postavljanje skulptura u javnom prostoru koje nemaju samo estetsku funkciju, ulepšavanje prostora, već i praktičnu koja podrazumeva da skulpture zahvaljujući savremenim tehničkim rešenjima na jednostavan način pozivaju građane da odlože otpad. Umetnička skulptura, PTICA ROBOT, na zabavan način animira prolaznike da u nju odložu otpad posle čega korisnik dobija nagradni tiket sa kojim će se ostvarivati popust na sportske i kulturne manifestacije.\nDugotrajnost rada PTICE ROBOTA proverena je od strane stručnjaka Mašinskog i Elektrotehničkog fakulteta u Beogradu, čime je obezbeđeno da posle početnih ulaganja, ima vrlo malo izdataka za dalje održavanje čime su troškovi održavanja znatno umanjeni, a prihod koji se ostvari kroz reciklažu ambalažnog materija jednak je ostvarenom profitu.\nInovativnost ovog projekta se ogleda u originalnom pristupu izradi kontejnera za reciklažu. Ovakvi kontejneri su namenjeni za postavljanje na javnim mestima gde bi pretstavljali ukras pa možda i atrakciju. PTICA ROBOT, na zabavan način animira prolaznike da u nju odlože otpad.\nTakođe, sistem se dalje razvija a sledeći korak, osim usavršavanja postojećih, je i stvaranje novih sistema za sakupljanje ambalažnog otpada. U tu svrhu se razvijaju ROBOT KONTENJERI za pet vrsta otpada koji će se postavljati u školama sa ciljem da se kod najmlađih razvije svest o značaju reciklaže. Ceo model u radu sa decom zasnovan je na tri principa: razvoj građanskih vrednosti, preduzetništva i kreativnosti.\nProjekat podrazumeva uključenje različitih grupa, pa će u samom projektu učestvovati: 4 škole i 2 vrtića sa opštine Savski Venac (približno oko 5.000 dece, učenika) i nastavnici; 5 škola i 2 vrtića sa opštine Vračar (približno oko 7.000 dece, učenika) i nastavnici; 4 škole, 2 srednje škole i 2 vrtića sa opštine Stari Grad (približno oko 8.000 dece, učenika) i nastavnici i 18 škola sa opštine Novi Beograd. Osim njih, u projekat su uključeni i studenti koji će imati mogućnost da u okviru specijalnog programa pokažu svoje izume na temu ekologije.\nZahvaljući ovom rešenju građani se pre svega edukuju i animiraju, ali i pozivaju da učestvuju u reciklaži jer je problem otpada u našoj zemlji jedan u nizu koji dovodi u pitanje održivost celog sistema. Senzori u PTICI ROBOTU omogućavaju razlikovanje određenih vrsta otpada, zahvaljujući čemu se, osim primarne reciklaže, vrši i sekundarna i smanjuje broj radne snage za posao koji se sad obavlja manuelno. Osim ove dve bitne stvari treba napomenuti da PTICA ROBOT uključuje marginalizovane grupe u društvo tako što će preko organizacije “Romsko srce” obezbediti posao za oko dvadeset porodica koje će biti zadužene za prenos baliranog otpada.\nKonzerva piva može da “živi” na deponiji do 500 godina, dok se reciklirana limenka može ponovo naći u radnji za 60 dana. Od 500 limenki može da se napravi jedan bicikl. Stručnjaci procenjuju da se reciklažom jedne limenke uštedi dovoljno energije za dva sata rada računara. Interesantan podatak je i da se reciklažom jedne tone aluminijuma uštedi 9.000 litara nafte, što je dovoljno za proizvodnju električne energije za osvetljenje jednog domaćinstva tokom punih deset godina. Ove potencijale naša zemlja ne koristi, šta više, Srbija ima veliki problem sa odlaganjem otpada i deponijama koje narušavaju zdravlje stanovnika. Ovim sistemom ne samo da se obezbeđuje plansko upravljanje otpadom, već se isto stavlja u funkciju čime se obezbeđuje ekološka održivost zajednice i rešenje za deponije.\nSam rad zasnovan je na korišćenu električne energije, spada u čiste energije, čija je utrošena snaga jednaka utrošenoj snazi jednog računara. U odnosu na količinu reciklabilnog materijala ostvaruje se stostruko ušteda energije. Rad celog sistema isključuje bilo kakav loš uticaj na životnu sredinu.\nKupci za ovu vrstu proizvoda su javna komunalna preduzeća, opštine i druge javne institucije. Profitabilnost ove investicije će zavisiti najviše od društvene svesti, zakonskog okvira i spremnosti organizacija da kupuju ovakve reciklažne kontejnere.\nZa ovakvu vrstu projekta, neophodna je zakonska podrška da bi bilo komercijalnih efekata za proizvođače.\nDo sad su prodate tri PTICE ROBOTA sa ciljem da se cela akcija osim centralnih širi i na periferalne opštine. Od oktobra meseca 2009. ceo sistem se širi na druge gradove u Srbiji, a plan je da se do 2011. izađe i na zemlje u regiji.\nIdeja je da se pojedinci edukuju i da im se ponudi konkretno rešenje koje će im biti jednostavno za korišćenje. Najčešće se u polju ekologije sve počinjalo i završavalo seminarima, radionica, reklamama, a ovog puta se nudi konkretno rešenje koje ima materijalnu formu, čime se ovaj projekat izdvaja od drugih.\nVrednost investije je oko 150.000 EUR, a period je oročen na tri godine, a dosadašnji prihodi iznose oko 50.000 EUR.


Konkurs Svetske banke za biznis predlog\nOverklokeri iz Srbije ponovo obaraju svetske rekorde!\nMyCity » E-Poslovanje » Otvoren Informativni e-centar Svetske banke u Srbiji\nPoslao: 31 Mar 2008 23:42\nSvetska banka otvorila je juče u prostorijama Britanskog saveta u Beogradu prvi javni informativni centar u Srbiji, koji će omogućiti besplatan internet pristup bazi podataka te međunarodne finansijske institucije. "Centar omogućava besplatno pretraživanje sajta SB (www.worldbank.org) i drugih razvojnih institucija, te pristup glavnim statističkim bazama podataka SB, kao što su pokazatelj razvoja u svetu, globalno finasiranjerazvoja, projektna dokumentacija SB", rekla je na otvaranju predstavnica SB Mirjana Popović. Ona je podsetila da će informativni centar omogućiti i besplatan pristup Elektronskoj biblioteci SB sa preko 3.500 izdanja i podacima o projektima te institucije u Srbiji i svetu. Omogućen je i pristup tekućim edukativnim programima Instituta SB, diskusijama i videokonferencijama na različite teme razvoja u svetu, stipendijama, mogućnostima za zapolenje.\nŠef kancelarije SB u Srbiji Sajmon Grej ocenio je da otvaranje javnog informativnog centra SB u Beogradu predstavlja mali korak koji će Srbiji omogućiti bolji pristup informacijama i njeno brže integrisanje u međunarodnu zajednicu. Predstavnica SB zadužena za odnose sa javnošću Vesna Kostić rekla je da je SB obezbedila kompjuter preko kojeg će biti dostupna besplatna baza podataka te finasijske institucije, kao i trening osoblja koje će pomagati korisnicima, dok je Britanski savet obezbedio prostor, a plaćaće i troškove interneta.


Koji su to kapaciteti Evrope i koje su to prepreke za nezavisnost od SAD-a? - Otpor\nDok produbljujuće zahlađenje nastavlja da uznemirava američko-evropske odnose,francuski predsjednik Emanuel Macron je u nedavnom intervjuu za novine The Economist naglasio potrebu za dijalogom NATO-a i Evrope sa Rusijom, pritom upozoravajući da se Evropa mora probuditit i izgraditi sebe kao autonomna geopolitička sila jer se trenutno nalazi nadomak opasnosti.\nNjegove izjave su dobro primljene u nekim evropskim državama poput Njemačke i Turske. Nakon što je Evropa ostala u mraku nakon američkog povlačenja iz Afganistana i nakon što je Francuska izigrana od strane Bidena AUKUS paktom o podmornicama koji je povezao SAD,Britaniju i Australiju u novi savez, posmrtno zvono evropsko-američkog saveza je počelo zvoniti.\nAli ovaj raskol puteva postavlja pitanje: Koje su prepreke i koji su kapaciteti Evrope na putu političke nezavisnosti od SAD-a?\nUnilateralizam SAD-a: Prva i možda najvažnija prilika za nezavisnost evropske politike od SAD-a može se vidjeti u odnosu na unilateralnost Washingtona u globalnom odlučivanju i donošenju politika. Amerikanci su djelovali nezavisno u raznim krizama u posljednje dvije decenije, zanemarujući zahtjeve Evrope i kršeći veze s njom. Prvi znakovi podjele pojavili su se u američkoj invaziji na Irak tokom koje su Francuska i Njemačka, suprotno Britaniji, odbile pridružiti se. Pod predsjednikom Barackom Obamom Bijela kuća je prihvatila doktrinu kolektivizma u vanjskoj politici, ublažavajući problematične veze s Evropom.


četvrtak , 29. jun 2000.\n28. Jun 2000 14:35 (GMT+01:00)\nEvropsko prvenstvo u Holandiji i Belgiji već ušlo u fudbalske anale\nEvropski fudbalski šampionat u Belgiji i Holandiji već je oborio jedan rekord: u broju crvenih kartona! Naime, do sada su čak šestorica igrača morala pre vremena put svlačionice, a na dosadašnjim šampionatima Starog kontinenta nikada nije pokazano više od tri crvena kartona.\nTakođe, u istoriju će ući i naša selekcija: naime, u prva tri kola čak tri jugoslovenska fudbalera su isključena!\n"Euro 2000" obeležili su i pojedinci... Nemac Hesler i Danac Šmajhel stigli su drugog "pancera" Jirgena Klinsmana, koji je do sada bio apsolutni rekorder po broju odigranih mečeva na evropskim prvenstvima (13). Šansu da prestigne ovaj trio ima još Holanđanin Denis Bergkamp koji ima 11 igara na EP (i siguran nastup u polufinalu).\nMilošević za anale\nPosle Dragana Džajića, još jedan Jugosloven stigao je do liste "top-ten" najboljih strelaca evropskih šampionata svih vremena. Naravno, radi se o Savi Miloševiću koji je u prva tri kola postigao četiri pogotka i tako stigao do deobe petog mesta s legendarnim Nemcima Gerdom i Diterom Milerom i Felerom, te Holanđaninom Bergkampom, i naravno pomenutim Džajićem. Na ovoj listi, ipak, je neprikosnoven i teško dostižan Mišel Platini s devet golova.\nNajefikasniji evropski šampionat u četiri decenije dugoj istoriji ovog takmičenja bio je održan 1976. godine u Jugoslaviji kada je na četiri meča postignuto čak 19 golova ili 4,75 po utakmici!? Međutim, od kada se prešlo na sistem finalnog turnira sa osam, a zatim i sa 16 ekipa, efikasnost je u drastičnom opadanju što je, međutim, promenjeno na turniru u Holandiji i Belgiji. Ako se zadrži prosek iz prvog dela i četvrtfinala (2,75 gola po susretu) "Euro 2000" će biti najefikasniji šampionat u poslednje dve decenije.\nI posećenost utakmica je na zavidnom nivou: do sada je mečeve pratilo 955.150 gledalaca, ukupno se očekuje poseta od 1,1 miliona, što je ipak znatno manje nego pre četiri godine u Engleskoj (1,3 miliona). Međutim, ako bi se gledao prosek po utakmici, onda je svakako najviše posetilaca bilo 1964. godine na završnom turniru u Španiji, gde je svaki susret prosečno gledalo po 72.250 navijača!\n"Euro 2000" ostaće upamćen i po golu Pola Skolsa, engleskog reprezentativca, u meču s Portugalom. Skols je zatresao mrežu Baije već posle dva minuta i 47 sekundi i tako se pridružio na listi najbržih golova Rusu Aleinikovu, Holanđaninu Rajkardu, Bugarinu Stoičkovu i zemljaku Šireru koji su takođe na evropskim šampionatima bili strelci u trećem minutu.\nMiljanić, predsednik FSJ, nije izgubio poverenje u selektora\nPred polufinale s Holandijom u četvrtak, selektor Italije Dino Zof ne strepi\nEP u Holandiji i Belgiji već ušlo u fudbalske anale: Sajam rekorda\nBora Stanković ne želi obračun sa ULEB\nBerić u Partizanu kao ekstra pojačanje\nDruštvo pobednika je ponovo zajedno: Partizan ima reč\nPlavi vaterpolisti deklasirali Italiju u 1. kolu "US Opena" (14:8)\nSvetska liga odbojkaša: Roterdam u jednom setu\nFrancuska golom iz penala u 117. minutu pobedila Portugal i ušla u finale "Euro 2000"


Carinski namet na sir i maslac - AgroSmart\nCarinski namet na sir i maslac\nponedeljak, 06. aprila 2015.\nKako bi zaštitila domaću proizvodnju mlečnih proizvoda, država je pojačala uvoznu zaštitu. Dažbine za sir povećane su sa sadašnjih 10 do 15 odsto na 32 do 47,5 odsto i za maslac u maloprodaji sa 14,8 na 37,1 odsto, kažu u Ministarstvu poljoprivrede i zaštite životne sredine.\nKako napominju u ovom Ministarstvu, stope carina za uvoz se ne povećavaju, ali se po osnovu ovog povećanja posebnih dažbina, ukupna uvozna zaštita, za proizvode koji dolaze iz EU povećava.\n„U cilju zaštite domaćeg tržišta i proizvođača mleka Vlada je odlučila da izmeni prethodnu odluku o određivanju poljoprivrednih i prehrambenih proizvoda za koje se plaća posebna dažbina pri uvozu. Pri tom su utvrđeni i iznosi za koje se povećavaju te posebne dažbine na uvoz određenih vrsta sira i maslaca za maloprodaju iz Evropske unije“, ističu u Ministarstvu poljoprivrede.\nOvo je, kako kažu, privremena mera u sklopu paketa za rešavanje poremećaja na tržištu mlečnih proizvoda. najavljuju da će se primenjivati do 30. juna ove godine. U Ministarstvu napominju da, uz premije za mleko i povećane podsticaje po grlu, razmatraju i druge mere. Međutim, o više će se konkretnim rešenjima koje će Vlada usvojiti, znati tokom naredne nedelje.\nSavetnik premijera i direktor akcionog tima za poljoprivredu Dragan Glamočić najavio je prošle nedelje da će država tokom ove sedmice rešiti i problem neotkupljenih zaliha mleka, odnosno da će i za proizvođače mleka biti nađeno rešenje po principu po kom je nedavno Vlada pomogla uzgajivačima tovnih svinja.\nmaslac mleko sir


Konferencija je deo zajedničkog projekta srpske i francuske institucije u okviru bilateralne saradnje između Republike Srbije i Republike Francuske u oblasti naučnih i tehničkih istraživanja „Partnerstva Hubert Curien Pavle Savić” (PHC). Pomenuti projekat i konferencija posvećeni su otkrivanju i analizi ključnih (i “otvorenih”) pitanja francusko srpskih odnosa: “večito prijateljstvo”, istorija, nasleđe prošlosti, diplomatija, kulturna diplomatija, medijsko predstavljanje, međunarodni odnosi i geopolitičke promene i uloga Francuske u procesu pridruživanja Srbije Evropskoj uniji.\nKonferenciju su otvorili gospodin Žan-Batist Kizen, direktor Francuskog instituta u Srbiji, dr Saša Marković, profesor Sorbone ispred francuskog partnera i dr Aleksandra Kolaković, naučni saradnik ispred srpskog partnera Projekta. Svečanosti otvaranja bili su prisutni i gospodin Maksim Reno, prvi sekretar Ambasade Republike Francuske u Srbiji i gospodin Bertran Mije, ataše za saradnju, koji je i zatvorio konferenciju. Kroz osam panela i diskusija naučnici su razmenili mišljenja o diplomatskoj, političkoj, ekonomskoj i kulturnoj istoriji dve zemlje, kao i o transferu ideja i geopolitičkim aspektima u aktuelnoj perspektivi, a pre svega o ulozi Francuske u procesima evrointegracija Srbije.\nOdržavanje konferencije su pomogli: Ministarstvo prosvete, nauke i tehnološkog razvoja Republike Srbije, Ambasada Republike Francuske u Srbiji i Francuski institut u Srbiji.


Zvezdi specijalna pozivnica Evrolige! - Sportske.net\nZvezdi specijalna pozivnica Evrolige!\nMega je na terenu izborila vizu za završni turnir, ali će i juniori Crvene zvezde mt:s igrati za trofej Evrolige krajem maja.\n"Delije" ponosne na jedinstvo, šta misle o Riversu? (TVITOVI)NBA četvrtina Zvezde za ubedljivu pobedu u Zadru!Poluvreme - Zvezda hita ka pobedi, navijači pesimisti?! (TVITOVI)Tomić doneo dobre vesti pred Zadar!Sastali se predstavnici Zvezde, Partizana, Budućnosti i Cedevite - Evo šta su se dogovorili!\nČetiri kluba izborila su plasman na završni turnir Evrolige za juniore putem kvalifikacionih turnira koji su u prethodnom periodu održani u Beogradu, Kaunasu, Minhenu i Valensiji i priključili se braniocu trofeja Ritasu iz Vilnjusa.\nEvroliga je danas saopštila da su uručene i tri specijalne pozivnice i da je na taj način kompletiran spisak učesnika završnog turnira u Vitoriji.\nPozivnice su stigle na adresu Crvene zvezde mt:s, Makabija iz Tel Aviva i minhenskog Bajerna!\nJuniori Crvene zvezde mt:s izgubili su finale kvalifikacionog turnira u Beogradu posle osam godina, ali će i pored toga ipak igrati na završnom turniru Evrolige zahvaljujući specijalnoj pozivnici.\nTako će na završnom turniru Evrolige za juniore nastupiti branilac trofeja Ritas iz Vilnjusa, pobednici kvalifikacionih turnira Valensija, Real Madrid, Žalgiris i Mega Bemaks, te timovi sa specijalnim pozivnicama Crvena zvezda mt:s, Bajern Minhen i Makabi Tel Aviv.\nEkipe će biti podeljene u dve grupe sa po četiri učesnika, a borba za trofej vodiće se od 16. do 19. maja.


Poštanski i telekomunikacioni saobraćaj\nPTT (poštanske i telekomunikacione usluge) obuhvata sve usluge koje nude preduzeća koja se bave prijemom, preradom, prenosom i uručenjem kako uslugama poštanskog saobraćaja tako i uslugama telekomunikacionog saobraćaja.\nCilj istraživanja poštanskih usluga i telekomunikacija je mjesečno i godišnje praćenje trendova u javnim poštanskim uslugama i telekomunikacijama (prenos govora i podataka).\nIzvještajne jedinice su sva preduzeća koja su u Registru jedinica razvrstavanja prema klasifikaciji djelatnosti razvrstana u sektor H (Poštanske aktivnosti), oblast 53 i sektor J (Telekomunikacije), oblast 61.\nPoštanska usluga je usluga prijema, prerade, prenosa i uručenja poštanskih pošiljaka u skladu sa prihvaćenim standardima. Poštanske usluge podrazumijevaju isporuku pošte u domaćem i međunarodnom transportu kao i druge usluge definisane u nomenklaturi poštanskih usluga.\nPoštanska pošiljka je svaka adresirana pošiljka u konačnom obliku, u kojem davalac poštanskih i kurirskih usluga treba da je uruči. Poštanske pošiljke su pismonosne pošiljke, paketi, preporučene pošiljke, pošiljke s označenom vrijednosti, sekogrami, propagandna pošta i tiskovine.\nTelekomunikacione usluge obuhvataju usluge prenosa, slanja ili primanja znakova, signala, pisanog teksta, slika, govora i zvukova ili saopštenja bilo koje prirode, koji se pružaju žičnim, svjetlosnim, bežičnim ili drugim elektromagnetnim sklopovima uključujući omogućavanje upotrebe tih sklopova kao cjeline, ili djelimičnim iznajmljivanjem, prodajom ili na drugi način.


Kao i brada, tako i brkovi u najvećem broju slučajeva predstavljaju odraz muževnosti, zrelosti, ulaska u neko doba ili u svet“odraslih“, te ponos onih koji ih imaju i potrebu da ih neguju i uređuju, te da tako i pokažu i da su vrlo pedantni i uredni, te i da se mogu sasvim lepo „starati“ o sebi.\nSanovnik i sanjarica – tumačenje i značenje sna – šta znači sanjati brkove?\nSnovi o brkovima i nisu posebno česti, te oni koji se sanjaju i u kojima se brkovi nalaze kao glavna figura u nekoj konkretnoj situaciji, mogu da se protumače na vrlo različite i posve zabavne izanimljive načine.\nSanjati kako vidite neku osobu sa brkovima\nAko ste u svom snu videli neku vama poznatu ili nepoznatu osobu sa brkovima, to na javi ima značenje da ste vrlo srećni što poznajete nekoga ko je uspešan i sposoban, te da nekome ili zavidite ili ste veoma i ljubomorni na njegova postignuća i društveni ugled i poziciju.\nNaime, pozitivna simbolika pomenutog sna, odnosi se na činjenicu da se vi na javi na neku osobu koja je vrlo uspešna u nekom području života, „ugledate“ i da volite da budete u njenom društvu kako biste od nje nešto i naučili, ili pak sa njom jednostavno volite da se družite jer je vrlo „pozitivna i puna energije“, te vam uvek daje korisne i mudre savete i „životna uputstva“.\nSa druge strane, dati san može da ima na javi i veoma lošu ili negativnu konotaciju, te da se odnosi na to da ste vi veoma na nekoga zavidni i da patite što niste postigli i u svom poslu ili u životu uopšte nešto još „bolje i veće“, te da vam je osoba koja vam je ranije bila pravi idol i na koju ste se i ugledali, postala „trn u oku“ i da u vama ima sposobnost da „uzburka i izazove“ sve negativne osobine koje imate u karakteru.\nSanjati kako vi u snu imate brkove\nKada sanjate kako u svom snu vi imate brkove, i da sebe „zagledate“ i procenjujete kako vam oni stoje, jer ste sasvim nenaviknuti da ih „nosite“, u javi taj san simbolizuje da ste vrlo gorda i prepotentna osoba koja uvek i prvenstveno misli na sebe i svoje potrebe.\nDakle, pomenuti san ima značenje da ste vi preveliki egoista na javi, te da ste veoma uobraženi i imate i „kompleks više vrednosti“, pa da ste vrlo cinična osoba koja je sklona da nekoga lako uvredi i da baš nije sklona da „bira reči“, pa ćete veoma lako da se nađete u situaciji da ostanete bez prijatelja, jer osobe iz vaše okoline počinju da vas izbegavaju, jer im ne prija vaša drskost i „prevelika sloboda“ da im se mešate u život, ili da ih stalno kritikujete ili omalovažavate i ismevate.\nSanjati „brkatu“ ženu\nUkoliko ste u svom snu videli kako neka ženska osoba ima vrlo velike ili jako izražene i guste brkove, te vam je sasvim neprijatno da u nju „gledate“ ili da sa njom komunicirate, jer vam njene „nausnice“ baš odvlače pažnju, to na javi ima konotaciju da ste se sasvim neprijatno iznenadili nečijim postupkom, ili da ste doživeli neku čudnu situaciju koja vas je „ostavila bez teksta“, pa da vas više nisšta u životu ne može lako „poremetiti“ niti vas zbuniti.\nŽenska osoba koja u snu ima brkove, takođe na javi može da se odnosi na to da se vi osećate sasvim neprilagođeno ili neprihvaćeno, jer ste skloni da u nekim idejama ili postupcima odstupate od normi ili uobičajenog načina ponašanja, pa da vas smatraju svojevrsnim buntovnikom i osobom koja je skrajnuta sa „pravog i poštenog puta“.\nSanjati sasvim sede ili „bele“ brkove\nKada su brkovi u vašem snu sedi ili sasvim „obeleli“, taj san ima na javi negativnu simboliku, te označava da je nešto sasvim uzaludno, kao i da je vaše vreme baš protraćeno i „bačeno“ na neke poslove koji vam neće doneti uspeh koji ste želeli.\nPomenuti san ima i simboliku nekih nadanja i želja koji se neće ostvariti, kao i velikih potencijala, koji su i olako „promašeni“ i koji su izgubljeni u ličnim strahovima od bobe za sebe, ili od truda i rada koji je ostao bez ikakvih rezultata.\nSanjati crne i vrlo guste ili dugačke i velike brkove\nAko ste u svom snu videli brkove koji su izrazito „crni“ i gusti, takav san u realnim okolnostima označava da ćete na neka svoja postignuća da budete vrlo ponosni, te da je pred vama period velikog ostvarenja, radosti, zadovoljstva i uspeha na svim životnim poljima.\nSa druge strane, ako su „crni“ brkovi koje ste u snu videli i vrlo dugački i „veliki“, taj san implicira na javi da ćete vi uspeti da ostvarite sve svoje planove i ciljeve, jer ste rlo predani i vredni, i jer ste sve podredili svom poslu i uspehu, pa ćete da dobijete vrlo lepe pohvale ili neke vredne nagrade za svoja dela i ideje, kao i da vam se sobe iz okoline veoma dive i da vas poštuju kao nekoga ko je veliki „inovator“ i sposoban i vrlo vredan radnik.\nSanjati kao vidite da neka druga osoba ili vi lično u snu brijete brkove\nKada ste u snu videli kako neko brije brkove, ili ste pak sanjali da vi brijete sopstvene brkove, i da ste ih sasvim obrijali, na javi takav san implicira da ste odlučni na neke velike promene u svom životu.\nNaime, san u kome ste sasvim izbrijali brkove, označava da ste se rešili nekih svojih velikih strahova ili nedoumica, te da ste spremni da pokažete svoje „pravo lice“ i svoje potencijale, te da nemate nameru da se skrivate iza svojih nesigurnosti, ili iza tajni koje nosite u sebi, pa da će promene koje ste odlučili da preduzmete biti sasvim „radikalne“, i za osobe koje vas poznaju neočekivane i iznenadne.\nSa druge strane, isti san se često tumači i kao jedan vid olakšanja ili bezbrižnosti, i perioda bez stresa koji je pred vama, te da ćete da uživate u dugo željenom miru i slozi sa svojim dragim ljudima ili sa porodcom bez ikakve potrebe da se opterećujete nekim trivijalnostima, ili nevažnim problemima i „teškim“ ili lošim situacijama.


Učestvujte u Microsoft takmičenju za programere i osvojte AR.Drone | MarketingITD\nmarketing ITD 30/07/2013 0 Comment\nMicrosoft se udružio sa kompanijom Parrot i organizovao takmičenje u programiranju „Neka vaše aplikacije polete!“. Cilj je napisati inovativnu i kreativnu aplikaciju na platformi Windows 8, Windows 8.1 ili Windows Phone, koja omogućava upravljanje AR.Drone letelicom kompanije Parrot čija vrednost iznosi 350 eura (ardrone2.parrot.com).\nTakmičenje se sastoji iz 3 jednostavna koraka:\nKorak 1: Osmislite\nOsmislite Windows 8/8.1 ili Windows Phone aplikaciju koja omogućava upravljanje AR.Drone letelicom. Predlog mora biti poslat u formi teksta, niza skica ili video materijala do 9. avgusta 2013, u 12 časova). Potrebno je da projekat bude kreativan, sa lepo dizajniranim korisničkim interfejsom.\nKorak 2: Kodirajte\nPreuzmite letelicu. Razradite ideju. Pošaljite video koji ste snimili do 16. septembra 2013., u 12 časova i pustite da ceo svet vidi koliko ste dobru stvar napravili!\nKorak 3: Osvojite nagradu\nObjavite aplikaciju koju ste napisali u Windows 8 ili Windows Phone Store-u do 16. oktobra 2013., u 12 časova i ako vaša aplikacija funkcioniše, zadržavate letelicu.\n“Ovo takmičenje predstavlja sjajnu priliku za programere da prikažu šta je sve moguće napraviti sa inovativnim proizvodima i tehnologijama kompanija Parrot i Microsoft. Siguran sam da ćemo imati priliku da vidimo izuzetne aplikacije.” rečeno je u kompaniji Microsoft.\nWeb lokacija takmičenja se nalazi na fly.promorc.com ili www.mscampus.rs/contest.html. Detaljna pravila takmičenja možete naći na zvaničnoj web stranici.\nUkoliko želite da vidite kako se sve letelica može koristiti, posetite Drone Experience YouTube kanal.\nTags: Microsoft Parrot takmičenje\nDa 73 odsto brendova sutra nestane, malo ko bi brinuo zbog toga [ISTRAŽIVANJE]


''Opšta teorija žirafa'' - kultura kao osnova razumevanja nauke • Art-Anima\n”Opšta teorija žirafa” – kultura kao osnova razumevanja nauke\nIzdavačka kuća Heliks specijalizovana za literaturu iz domena popularne nauke, upravo je objavila knjigu eseja dr Milana M. Ćirkovića „Opšta teorija žirafa“.\nReč je o zbirci sabranih tekstova publikovanih u različitim medijima tokom perioda između 2008. i 2015. godine, kojima Ćirković kao nepokolebljivi popularizator nauke, čitaocima približava važne ideje koje čine osnovu savremene nauke.\nA to ostvaruje i osvrtom na ideje koje se provlače kroz neka od ključnih ostvarenja književne fantastike, kao što su dela: Meri Šeli, Hauarda Filipsa Lavkrafta, Herberta Džordža Velsa, Stanislava Lema, Grega Igena i Adolfa B. Kazaresa.\nVigor Majić, direktor i osnivač Istraživačke stanice Petnica, u predgovoru ističe da Ćirković u ovoj knjizi najmanje govori o naučnim otkrićima, modelima ili teorijama, a mnogo više o samim procesima naučnog mišljenja, o metodama pomoću kojih se danas traga za boljim razumevanjem sveta oko nas.\nĆirković u svojoj knjizi postavlja opštu kulturu kao najvažniji oslonac za razumevanje nauke, apelujući na čitaoca da nikada ne prestane da širi i obogaćuje svoje znanje, ističe Majić.\nU uvodnoj reči, autor kaže: „Ova knjiga namenjena je ljudima koji iskazuju radoznalost i interesovanje, koji nisu izgubili dečje oduševljenje svetom punim šarenih i zanimljivih stvari, ali kojima je ipak teško da se emancipuju od pritiska zaglupljujuće sredine, represivnih institucija kao što su škola, porodica, država, crkva i od sopstvenih predrasuda, pa ostaju na pola puta.“\nDr Milan M. Ćirković je naučni savetnik Astronomske opservatorije u Beogradu (Srbija) i istraživački saradnik Instituta za budućnost čovečanstva pri Filozofskom fakultetu Oksfordskog univerziteta (Velika Britanija).\nDiplomirao je teorijsku fiziku na Fizičkom fakultetu Beogradskog univerziteta 1994. Odbranio je doktorat iz astrofizike na Državnom univerzitetu Njujorka u Stoni Bruku (SAD) 2000. godine, gde je prethodno magistrirao iz geonauka 1995. godine. Od 1997. angažovan je na Astronomskoj opservatoriji u Beogradu, a u zvanje naučnog savetnika izabran je 2008. godine. U periodu 2003-2013. bio je vanredni profesor Departmana za fiziku Univerziteta u Novom Sadu.\nČlan je Upravnog odbora Astronomske opservatorije u Beogradu (2005-2009) i predsednik Naučnog veća iste institucije (2010-2016).\nNjegovi glavni istraživački interesi su u oblastima astrofizičke kosmologije (vangalaktička astronomija, formiranje galaksija, barionska materija), astrobiologije (Galaktička nastanjiva zona, SETI), analize rizika (globalni katastrofički rizici, epistemologija rizika).\nPokrenuo je novi pravac u srpskoj nauci: astrobiologiju, iz koje je u periodu od 2004. do danas objavljeno oko 50 radova sa afilijacijama iz domaćih NIO. Ko-uredio je antologiju „Global Catastrophic Risks“ (Oxford University Press, Oxford, 2008), koja je pozitivno ocenjena i predstavljena u brojnim svetskim naučnim glasilima, uključujući Nature i Science.\nAutor je prvog udžbenika iz vangalaktičke astronomije na južnoslovenskim jezicima („Uvod u vangalaktičku astronomiju“, Univerzitet u Novom Sadu, Novi Sad, 2008). Objavio je do sada 4 monografije (najnovija je „The Astrobiological Landscape“, Cambridge University Press, Cambridge, 2012) i oko 300 naučnih, stručnih i preglednih radova u istraživačkim časopisima i zbornicima, kao i preko 150 eseja, popularno-naučnih i novinskih tekstova.\nPreveo više knjiga na srpski jezik, uključujući naslove Ričarda Fajnmena, ser Rodžera Penrouza, Pola Dejvisa i Dejvida Raupa.\nAdolf Bioj Kazares\nPrevious U Americi objavljena antologija ’’Srpska fantastična proza’’\nNext Iz štampe je izašao ”Grad ogledala” Džastina Kronina


perpetuuM Mobile: January 2016\nPre samo tri dana, obradovala nas je vest o objavljivanju novog studijskog albuma Dejvida Bouvija. Pre samo tri dana nismo mogli ni da pretpostavimo da će biti i poslednji. Večiti muzički kameleon, jedan od poslednjih velikih umetnika rokenrola i pregršti drugih žanrova, ostavio je svim ljubiteljima kvalitetnog zvuka jedno artistički monumentalno izdanje kao svoju poslednju muzičku izjavu, a svojim kolegama teško dostižan domaći zadatak. Vratio se u punom sjaju, verovatno najboljim albumom u više decenija, a onda tiho otišao u legendu, ostavivši prazno mesto koje niko nikad neće uspeti da popuni. Sam po sebi mračan i težak, "Blackstar" samo tri dana kasnije još više dobija na težini, a poslednji singl "Lazarus" slušamo u potpuno novoj perspektivi... Ovaj Lazar, nažalost, neće ponovo ustati, ali svejedno hoće živeti večno.


Mandat poveriti nekome ko je manje evrofanatik od Vučića | Novinska agencija Beta\nPOLITIKAIZBORI | 23.05.2016 14:05\nMandat poveriti nekome ko je manje evrofanatik od Vučića\nPredsednik pokreta Dveri Boško Obradović izjavio je danas da je od predsednika Srbije Tomislava Nikolića na konsultacijama o novoj vladi zatražio da ispuni obećanje iz 2012. godine o utvrdjivanju odgovornosti za izbornu kradju, kao i da ga je pozvao da mandat za formiranje nove vlade poveri nekom ko je manje evrofanatik od Aleksandra Vučića.\nObradović je novinarima nakon konsultacija rekao i da će koalicija DSS-Dveri zatražiti formiranje skupštinskog anketnog odbora koji bi se bavio utvrdjivanjem odgovornosti za neregularnosti na izborima 24. aprila, kao i da će zahtevati promene izbornog zakonodavstva kako bi se u budućnosti ne bi pojavljivale sumnje u regularnost izbornog procesa.\n"Iako postoje političke razlike pa čak i sukobi naše koalicije sa Nikolićem, mi smo danas došli kako bi ispoštovali instituciju predsednika i rekli mu šta mislimo o formiranju vlade. Od njega smo zatražili da stane na put senkama na regularnost prethodna tri izborna ciklusa", kazao je Obradović.\nOn je ocenio i da je besmisleno da mandatar za sastav nove vlade Srbije bude evrofanatik u situaciji u kojoj sama ideja EU u brojnim evropskim zemljama propada.\n"Srbiji je potreban premijer koji bi više bio okrenut saradnji sa Rusijom, a manje bio evrofanatik. Nikolić je na to odgovorio da po Ustavu nema mogućnost drugog od onog koga je obavestio da ima skupštinsku većinu", kazao je Obradović.\nOn je dodao i da je Nikolić "podržao" želju koalicije DSS-Dveri da se kroz skupštinski anketni odbor istraže sve okolnosti izbornih neregularnosti 24. aprila.\nPredsednica DSS-a Sanda Rašković Ivić rekla je novinarima da je Nikolića podsetila na sporazum koji su u maju 2012. godine potpisali Nikolić i Vojislav Koštunica o podršci DSS-a Nikoliću u drugom krugu predsedničkih izbora.\n"Tada je dogovoreno da se Ustav Srbije neće menjati bez konsultacije dve strane, da se raspiše referendum o priključenju Srbije EU i NATO-u. Ovo nije obećanje Nikolića, već potpisani dokument", kazala je Sanda Rašković Ivić.\nNikolić je primio k znanju zahteve koalicije o raspisivanju referenduma o pristupanju EU, rekla je Sanda Račković Ivić, dodavši da će DSS i Dveri u Skupštini Srbije insistirati na tome da Ustav Srbije ne bude promenjen.\nPosle sastanka sa DSS-Dveri, počele su konsultacije predsednika Srbije sa liderom Saveza vojvodjanskih Madjara Ištvanom Pastorom. SVM će u Skupštini Srbije imati četiri poslanika.